Bertsolaritza eta euskalkiaren auzia –\nAuzi potentea da euskara batua eta euskalkien erabilpenarena bertsolaritzan, luzea bezain beharrezkoa. Bidea egin dugu Xalbadorrek txistuak jaso zituenetik, eta argi dago bertsolaritza ez zela gaur egun dagoen posturara iritsiko euskara batuak bateratu ez balu. Hala ere, euskalkiek beren lekua mantendu dute bertsolari gutxi batzuen ahotan oraindik. Batzuk ez dira lotsatzen, eta nonahi erabiltzen dute herrian ikasitako euskara, haien inguruko saioetan zein plaza ofizialagoetan. Besteek, aldiz, euskalkia etxe ondoko plazetan aterako dute, euskara batua lehenetsiz publiko zabalago bat ukituko dutenetan.\nAmurizak berak halaxe dio Xalbador bertsolariaren omenez egin zen Sortetxeari dokumentalean: “Norberak bere burua txistukatu behar zuen Anoetan egun hartan, arazoa ez zelako Xalbadorren euskalkia, baizik eta batzuek euskalki horren ulertzeko indarrik ez egitea. Baliteke. Gipuzkoa erdialdeko euskara uniforme eta leunak dominatzen du bertso mundua, eta publikoa ere hau entzutera ohitu den heinean, zaila egiten zaigu euskalki berezi bat dugunoi gure etxeko euskararen eta ulergarria izateko beharrezkoa dugunaren arteko muga eta oreka aurkitzea”.\nBertsolari bakoitzak subjektiboki eta bere erara biziko du euskalkiaren auzia, bere burua eta entzulea erosoen sentiaraziko dituen hautua eginez. Noiz kantatu batuan, noiz euskalkian? Aitor Tatiegi eta Maddi Sarasua bertsolarien iritzia jakin nahi izan dut honen inguruan. Lehena oñatiarra da, eta batuan kantatzeko ohitura du. “Txikitan euskalkian idazten genituen sortak bertso eskolan, baina gerora batuan kantatzeko ohitura hartu dut, eta orain kosta egiten zait euskalkian idaztea edo kantatzea”. Maddik ere harreman berezi hori mantendu du euskalkiarekin, bi euskara mota nahasiz gainera. Itsasun bizi da, Lapurdin, baina Orioko euskara erabiltzea ere gertatzen zaio, familiaren eraginez. Iparraldeko plazetan ari zen hasieran, gehienbat, bertako euskalkia erabiliz naturalki. Baina Hego Euskal Herriko saioak ugariagoak egin zitzaikionean, Oriotik jasotako euskaraz kantatzea erabaki zuen. “Bitxi egingo zuen hegoaldean lapurtarrez kantatu izan banu, jakinez saioak hasi aurretik jendearekin gipuzkeraz hitz egiten nuela. Bertsoa ere komunikazioa da azkenean, eta irisgarrienak du gehien funtzionatzen”. Bietan eroso sentitzen da kantatzerakoan, eta bere iritziz, ez du euskalkiaren kalitateak erabilera influentziatuko, baizik eta bizitza ohiturak. “Gasteizen nintzenean, batuago kantatzen nuen, azkenean, ene egunerokotasuna ere hala zelako”.\nEhuneko ehunean euskalkian aritzen diren bertsolariak existitzen direla dioena purista litzateke. Askok gure baitan euskara nahasketa bat daramagu eta, azkenean, bertsotan ere eguneroko bizitzan jasotako nahasketa hori islatzea normalena da. Alta, oraindik gutxi dira euskalkia asumitzen dutenak, lotsa eta beldurrik gabe, izan etxe ondoko zein Euskal Herriko beste puntako plazaren batean. Erreferente falta aipatzen du Tatiegik. “Gutxi dira nire euskalkian bertsotan ari direnak publikoan. Horregatik, nik ere batuan kantatzeko joera dut. Erdialdeko gipuzkera jaso banu etxetik, seguru nago naturalagoa litzaidakeela plaza batzuetan euskalkia erabiltzea”. Egia da, erreferente baten izateak mugak hausten lagundu lezakeela. Azkenean, txikitatik entzuten ditugun bertsolari gehienek ere euskara neutro eta garbi bat darabilte, izan epai irizpideek sariztatzen dutelako zein bertso eskolek dakarten estandarizazio prozesuaren bidez eredu hori nagusitu delako. Eskolarteko finalean izan dute bertsolari askok euskalkien arteko lehen talka handienaren ezagutza. Tatiegik ere bertan kantatu izan du, Gipuzkoako eskolartekotik kalifikatuta. “Gipuzkoakoan ere, erdialdeko euskara zen nagusi: besteok batuan kantatu ohi genuen. Egia da Euskal Herriko finalean euskalki gehiago entzuten direla, baina ez dut sekula trabarik izan horrekin. uste dut bakoitzak bere berezitasun propioak adaptatzen zituela batura, eta oso aberasgarria iruditzen zait”.\nAitor Tatiegi: “Euskal Herrikoan uste dut batuan kantatzea komeni dela, bai entzulearen zein kideen errespetuz. Baina nire herriko gaztetxean nire euskalkia duen kide batekin batuaz aritzea tristea iruditzen zait”\nHala ere, euskalkiaren auzia ez zaio soilik bertsolariari aplikatzen, entzulea ere eskeman sartzen baita. Bertsolariak entzuleari kantatzen dion heinean, funtsezkoa da bien arteko harremana komunikazio baten baitan txertatzea. Erreakzio ezberdinak izatea gerta daiteke, maiz, euskalkian aritzeak sortutakoa. “Egia da irisgarriagoa sentitzen naizela ingurune hurbil batean euskalkian kantatuz”, dio Sarasuak, “Goierriko saio batean publikoak goierritar bat gehiago sustatuko duen bezala”. Dena dela, irisgarritasunaren kontuari ñabardura bat ekartzen dio: “Entzuleak sinpatia sendi dezake bertsolari batekiko ez baitezpada ber euskalkia baitu, baina bere giroa irisgarria egiten baitzaio. Adibidez, Nafarroa Behereko baserri giro batean, Hegoaldeko baserri girotik datorren bertsolari baten kantaerak funtziona dezake, ez euskalkiari esker, baizik eta haien eguneroko errealitateak bertsokera errealago eta irisgarriago bihurtzen baitu”. Irisgarritasuna, hori da gakoa. Ulermenak noski bere lekua duela entzulearen gozamenari doakionean, baina irisgarriagoa egiten ahal zaigu batzuetan gure euskalkian kantatua ez den bertso bat, hurbilekoa sentitzen dugun umore mota edo giro bati esker. Irisgarritasuna eta ulergarritasuna, beraz, antzeko bezain diferente dira: auzia ez da euskalkia ulertzea edo ez, baina honek transmitituko diguna, gugana iritsiko den sentsazio, emozio edo sentimendua.\nBertsolaria gure buruaren plazeren asetzeko bakarrik dabilela bertsotan esatera ez nintzateke arriskatuko, entzulearen erosotasuna ere bilatzen duelako. Horregatik gertatzen zaie askori euskalkia baztertzea, gehiengoak ulertu dezakeen batua erabiltzeko gisan. Egia da, azken urteetan, bertsolaritzak hartu duen bide formalari jarraiki, txapelketetako epai irizpideek ere euskararen erabilpena asko baldintzatu dutela. Zer puntutaraino antzeman daiteke bertsolari baten euskara erabilpena? Egia da, egindako akats lexikal edo gramatikako batzuk derrigorrez zuzendu behar dituela epaileak, helburua ez delako euskara trakestea. Baina azken urteetan, euskara joera konkretu bat bihurtu da nagusi plazetan, eta txapelketan gehien baloratua izan dena ere badela erran beharra dago. Kasualitate gutxi. “Azkenean, injustua ere izan daiteke euskalki ezberdina oinarritzat duen jendeari ber epai irizpide taula aplikatzea”, dio Sarasuak, “bakoitzak euskalki ezberdina jaso du etxetik, edo ez, batzuek batere ez dute. Bakoitza dituen baliabideekin ari da, eta ez dakit zein heinetaraino denak ber irizpideen baitan baloratuak izan gaitezkeen”.\nAlta, ezin diogu euskara batuari muzin egin. Tresna izugarri aberasgarria bihurtu da denek elkar uler dezagun, Muskizetik Barkoxera, eta Tuteratik Ahurtira. Baina oraindik zaila egiten zaigu euskalkiari merezi duen lekua ematea bertsotan, edo hobeto esateko, merezi ez duen fama txarra ez ematea. Zaila egiten zaigu eguneroko ahozkotasuneko erabilpenetik erabilgarria eta oztopagarria dena bereiztea. Sarasuak berak, hala ere, uste du bertsoak ahozkotasunean gorpuztu behar lukeela, euskalkiaren edo batuaren erabilpena ahal bezain naturala izan dadin: “Ahozkotasunak hala eskatzen du azkenean: giro informaletan eta hurbilekoetan euskalkia erabiliko nuke, baina ene ingurunetik kanpo batua lehenetsiko nuke, beti ere, irisgarritasuna delako bertsolariak bilatzen duena”. Bide beretik doa Aitor ere bere erranetan: “Hizkerak duen leku berdina merezi du euskalkiak bertsotan. Euskal Herrikoan uste dut batuan kantatzea komeni dela, bai entzulearen zein kideen errespetuz. Baina nire herriko gaztetxean nire euskalkia duen kide batekin batuaz aritzea tristea iruditzen zait”.\nAzken finean, bertsoa ere gure artean komunikatzeko dugun tresna bat da, elkarri gauzak esateko eta partekatzeko erabiltzen duguna. Ahozko tradizio luze baten ondare dugu gaur egun Euskal Herriko zoko batetik bestera erabili ohi dugun hau. Euskalki diferenteen ulertzea ez da beti sinplea, txikitatik belarria inguruan dugunari ohitua denean. Ez da beti sinplea ere erabili beharreko euskara hautatzea lekuaren arabera, jasotakoa desikasi eta aldatzea. Baina uste dut aldebiko indarrak eskatzen dituela euskalkiaren auziak oreka egokia atzemateko. Bai bertsolariarenak, beharrezkoa den leku eta momentuan egokiena den euskara erabiltzeko, baita entzulearenak, bertsolariarekiko errespetuz jokatu eta gure arteko diferentziak aberasgarriago egiteko.\nBertsolaritza eta euskalkiaren auzia Bertsolaritza eta euskalkiaren auzia Bertsolaritza eta euskalkiaren auzia Bertsolaritza eta euskalkiaren auzia Bertsolaritza eta euskalkiaren auzia Bertsolaritza eta euskalkiaren auzia Bertsolaritza eta euskalkiaren auzia\nTags: aitor tatiegi batua Bertsolaritza eta euskalkiaren auzia euskalkia euskara batua maddi sarasua


D eredu publikoaren aldeko bideoa • ZUZEU\nEnrique Villarreal ‘El Drogas’ NIZEren bideoan\nNafarroako Ikastetxeetako Zuzendaritzakideen Elkarteak Nafarroako Foru Erkidegoko D eredu publikoaren aldeko bideoa hedatu du Youtubeko bere kontuaren bitartez. Bertan Enrique Villarreal ‘El Drogas’, Brigi Duque musikaria eta beste hainbat guraso ageri dira ereduaren alde berbetan.\nD eredua, el drogas, Enrique villarreal, euskara, modelo d, NIZE\n7 pentsamendu “D eredu publikoaren aldeko bideoa”-ri buruz\nSugar 2014-02-10 14:14\nNere paanoia izango da bainan zergatik ikasi behar dute umeak euskaraz bere gurasoak bakarrik gazteleraz egiteko? Guraso hoiek Euskara ikasiko dute? Ikasi Euskaraz nik ez dudala ikasiko? A bai, ezin izan dutela, heldu gehienak ezintasuna omen dute Euskara ikasteko, ez zieten utzi, zaila da….. Edo agian bideoa gazteleraz grabatu dute ta guraso guzti hoiek Euskaldunak dira, izan like ez?\nHoietako zenabt ikasiko dute Euskara bere umeak ez pentsatzeko Euskara bigarren mailako hizkuntza danik?\nBa tontakeria da, aspertuta nago ta kito. Ez dut hipokresiarik ikusten inundik. Inun inundik.\nSugar 2014-02-10 14:19\nTa hipokresia ez da umeak D eredura eramatea Gazteleraduna izanik, hipokresia da umeak D eredura eramatea Euskararen alde zaudelako baina nahiz ta dohainik izan guraso gehienak ez zuten Euskara ikasiko.\nGure kultura da baina umeak bakarrik ikas dezaten.\nTa zergatik? Umeak errez behartu ditzazkezulako, baina helduak…. Hori beste gauza bat da, horretarako ez daude edo potrorik edo benetan ez daude Euskararen alde.\nTa asko pozten nahiz gero ta gehio D eredua zabaltzen bada, baina hipokresia iruditzen zait esandakoarengatik.\nItzain 2014-02-10 14:34\nArrazoirik ez zaizu falta, Sugar.\nPeru Dulantz 2014-02-10 15:06\nGurasoek seme-alabak euskaldunak izan daitezen egiten dituzten ahalegin guztiak egoki eta balekotzat jo behar ditugu. Tamala da haurrak D eredura eramaten dituzten guraso euskaldunek beraien artean erdaraz egitea, baina tamalgarriago litzateke haurrak erdaraz eskolaratzea, eta hori ere gerta liteke, gaur eta hemen.\nEneko 2014-02-10 21:15\nEuskaraz egiten ikasi dute eta euskaraz bizi dira (uzten dieten heinean): denborarik ez dutenak, dirurik ez dutenak, jubilatuak, hiru txanda desberdinetan dabiltzan langileak, atzerritik etorri berriak, betidanik hemen bizita berandu hasitakoak, aspaldi hasi baina gero utzi eta berriz hasi direnak, herrenak, mainguak, betokerrak… Finean, borondatea duten guztiek.\nharitz 2014-02-11 01:19\nGure herriak izugarri zaur-esne pila bat kaporatu beharra du euskarak garatzen segi dezan…\nJoxe 2014-02-11 17:37\nInteresgarria oso D ereduaren defentsan egindako bideoa. Hala ere bada arazo bat, eta adibide batekin azalduko dut. Duela aste bete Nafarroako ikastola batean bideoklip bat egin dute. Youtuben dago ikusgai https://www.youtube.com/watch?v=u0Yo6hfWTdA “euskara da Euskal Herri” deitzen da. Horixe da nire adibidea, gaur egun ez dago Nafarroa D ereduko eskolarik horrelako bideo bat sarean jar dezakenik. Ez Barcina edo Iribasen erantzunik jaso gabe behintzat. Ez dago D ereduko eskolarik bere bideoetan Euskal Herriko mapa bat, edo Euskal Herria hitza jar dezakeenik. Hori da Naforroako errealitatea, D ereduan ez dagoela askatasunik Euskal Herriaz hitz egiteko. Nafarroako D eredua bere agintarien preso da.


Ate irekiak gaur Txantxiku Ikastolan - - Goiena.eus\nAte irekiak gaur Txantxiku Ikastolan\nTxantxiku Ikastola 2019-01-25 13:20\nDatorren ikasturtera begira dago Txantxiku Ikastola eta bere proiektu pedagogikoa zein instalazioak ezagutzeko aukera izango da gaur, egubakoitza arratsaldeko 17:00etatik aurrera.\nAstelehenean hasiko da 2019-2020 ikasturterako matrikulazio garaia eta aurrez, Txantxiku Ikastola gertutik ezagutu nahi duten guraso zein herritar guztientzat zabalduko ditu ateak gaur arratsaldean ikastolak. Arratsaldeko 17:00etatik 19:00etara bitartean ikastolako irakasle eta arduradun pedagogikoen eskutik instalazioak ikusi eta bisitatzeko aukera izango da. Honetaz gain, elkarrizketa pertsonalak egiteko aukera ere izango dute hala eskatzen duten familiek. Haurrek ere izango dute gaur arratsaldean zertaz gozatu ikastolan. Ikasle nagusienek prestatutako tailer desberdinetan jolastu eta ondo pasatzeko aukera egongo baita ikastolako aretoan.\nGaurkoan ikastolara gerturatzeko aukerarik izan ezean, beste edozein egunetan ere ikastolari buruzko informazioa eskuratzeko aukera egongo da datozen asteetan. Haur hezkuntzako arduradunekin hitzordua lotu ahal izango da ikastolara zuzenean deituz (943 78 12 04) egun eta ordutegi zehatzak adostuz.\nMATRIKULA EPEA ASTELEHENETIK AURRERA ZABALIK\nGaurko ekintzen bitartez astelehenean zabalduko den matrikula epeari hasiera emango dio Txantxiku Ikastolak. Otsailaren 8ra arte zabalik izango da matrikula epea eta interesatuek ikastolako idazkaritzan bertan egin ditzakete beharrezko tramite guztiak. Bi aste hauetan idazkaritzako ordutegia honakoa izango da: goizez 8:00etatik 13:00etara eta arratsaldez 14:00etatik 19:00etara. www.txantxikuikastola.eus/matrikulazioa helbidean matrikulazioari buruzko informazio zabalagoa aurki daiteke edota 943 78 12 04 telefono zenbakian ere beharrezko azalpenak jaso daitezke.


Emantzipazioaren aldeko ginkana Santurtzin - Gazteberri.eus\nEmantzipazioaren aldeko ginkana Santurtzin\nGoogazek antolatzen duen ‘Deabruaren jokoa’ ginkana datorren maiatzaren 8an ospatuko da\nEuskal gazteriaren talentua ahalduntzea helburu duen Googaz egitasmoak antolatuta, datorren maiatzaren 8an ‘Deabruaren jokoa’ ginkana ospatuko da Santurtzin. Bertan, 18 eta 30 urte bitarteko gazteek, hiru laguneko taldeetan banatuta, emantzipazioaren arazoari irtenbideak bilatzeko lan egingo dute. Hitzordua Gernika Parkean izango da 11:00etatik 12:30etara.\nGoogaz 2017. urtean abian jarri zen egitasmoa da eta jada hiru edizio bete ditu. Edizio bakoitza erronka sozial bat du ardatz. Orain arte landu diren erronkak honako hauek dira: ekintzailetza, Garapen Jasangarrirako Helburuak eta tokiko-merkataritza. Laugarren edizio honetan, berriz, emantzipazioa izango da gai nagusia. Irabazleek Afrikara bidaiatzeko aukera izango dute.\nSanturtzin egingo den proba Deabruaren jokoa’ izenarekin ezagutzen da. Joko horretara jokatzeko, parte-hartzaileek , Anbotoko Mariren kondaira oinarritzat hartuta, hiru kide izango dituzten taldeak osatu beharko dituzte eta kaxa handi batean sartu. Kaxa horren barruan haurtzaroko hainbat joko aurkituko dituzte eta euren artean lehiatuko dira.\nUdalerri bakoitzean irabazle suertatzen den taldea hurrengo fasera igaroko da. Azken fase hori ekainean ospatuko da. Irabazleek Senegalera bidaiatzeko aukera izango dute Africa Basque Challenge programari esker.\nTags: AfrikaDeabruaren jokoaekintzailetzaEmantzipazioaginkanaGoogazjasangarritasunaSanturtziSenegal\nPrevious Margolari gazteak… eta ez hain gazteak\nNext Nesken artean bokazio zientifiko-teknologikoak sustatzeko kanpaina


Ipuin miresgarriak – Ahozko euskal literatura\nIpuin guztien artean interesgarriena ipuin miresgarria denez gero, aipa ditzagun zenbait ezaugarri orokor: lehenik, ipuin miresgarriak, beti-beti ez bada ere, sarrera-formulak eta bukaera-formulak izaten ditu.\nSarrerarik ezagunena behin hitzak ematen dio.\n“Behin bazen” edo “behin batez bazen” horretaz hasten den narrazioak entzulea edo entzuleak denborarik gabeko denbora zoragarri batean jartzen ditu ipuin kontalariak. Denbora eza hau, edo nahiago izatera, antzinate zehaztugabe batean gertaera miragarriak gertatzea, da ipuin miresgarriaren ezaugarririk inportante edo behinena. Halaxe gertatzen da ezagutzen ditugun munduko beste gainerako hizkuntzetan ere. Alemanez, esaterako, märchen edo ipuin miresgarriak Es war ainmal batez hasten dira. Ingelesez Once upon a time sarrera dute. Gaztelaniaz denok aditzea dugun Había una vez edo Érase una vez, edo Érase vez y vez horiek ematen diote abioa kontaerari.\nDenbora eta leku zehaztugabeak\nIpuin miresgarrietan denbora zehaztugabea da eta gertalekua ere bai. Ipuin miresgarrietan gertaeren garaia zehaztu ezin den bezalaxe, gertalekua ere ezin dezake inork jakin. Ipuin miresgarrietako ekintzak noizbait eta nonbait gertatzen dira, inolako zehaztasunik gabe.\nHorrexegatik, euskarazko sarrerarik ederrenetako batek ekintza munduan jartzen du, munduan jartze horrek nonbaitasuna ezerk baino hobeki markatzen duela. Wendtwoth Webster-ek bildutako Lapurdiko ipuinetan adibide ugari ditugu. “Sorginak akelarrian” ipuina, esaterako, honelaxe hasten da: Behin batez bazen, munduan asko di(r)en bezala…\nPertsonaiak ere beste asko bezala\nJ.M. Barandiaranek Bizkaian bildu zuen aldaera batean Munduan asko le(g)ez hasiera-formula honek badu luzagarri bat: Munduan asko lez arto koskorrez… Sarrera honek zenbaitetan Lapurdiko ipuinetan beretan ere izan dezake luzagarri eder bat “Jaundeko” eta “Errege eta hiru alabak” ipuinetan bezalaxe. “Jaundeko” delakoan honela hasten da: Asko munduan bezala, eta izanen diren bezala, baziren ama-seme batzu. “Errege eta hiru alabak” ipuinean ordea: Asko munduan bezala, eta garen bezala, bazen errege bat; bazituen hiru alaba. Eta azkenik, formula beraren luzagarririk ederrena bezalaxe “Errege eta bere hiru semeak” ipuinekoa: Asko munduan bezala, garen eta izatu eta izanen garen bezala, baziren errege, bere andrea eta hiru mutiko. Ipuin miresgarrietako gertakariak, beraz, edozeini gerta dakizkioke, baina edozein hori ere zehaztugabea izan ohi da gehienetan. Izenik gabekoa, hain zuzen. Errege batek hiru alaba baldin baditu, alaba horiek zaharrena, erdikoa eta gazteena izango dira. Aita batek hiru seme baditu, seme horiek zaharrena, tartekoa eta gazteena izango dira.\nIpuin miresgarri hauetako egitura, finko xamarra dute hizkuntza batean eta bestean. Bestela esan, ipuin miresgarrien morfologia finkoa da ezagutzen ditugun Europako tradizio guztietan. Morfologiaren edo egituraren finkotasun hau zehaztea izan zen Vladimir Propp errusiarraren Ipuinaren morfologia lanaren helburua. Ipuin miresgarriaren egitura finko horretan, heroia beti ateratzen da etxetik mundua korritzera. Etxetik abiatze horri munduz mundu joatea deitzen zaio euskarazko aldaeretan. Heroiak munduz mundu ibiltze horretan proba batzuk gainditu beharko ditu. Heroiak probak gainditzeko laguntzaileak zein arerioak izango ditu. Laguntzaileak euskarazko ipuinetan bidean aurkituko duen Ama Birjina edo Amandre bat izango dira. Laguntzaile horrek erdaraz hada du izena, horrexegatik esan ohi da gaztelaniaz modu batean baino gehiagotan Cuento maravilloso o de encantamiento, edo frantses deituratik hartutako Cuento de hadas.\nBehin proba guztiak gainditu ondoren, azken zoriontsua etorriko zaio heroiari. Heroia pozik eta luze biziko da. Azken zoriontsu hau da ipuin miresgarrien ezaugarririk nabarmenenetakoa. Bukaera hau ere formula bidez eman ohi da hainbat hizkuntzatan. Labur zurrean euskarazkoak bakarrik aipatuko ditugunez, Lapurdiko ipuinetan Ungi bizi izan ziren, ungi hil ziren edo aldaera txiki bat duela: Ungi bizi izan baziren, ungi hil ziren. Ipuin miresgarriak beste denbora batera eramaten gaituenez gero, denbora zehaztugabe eta magiko batera hain zuzen, ipuina zabaltzeko formula bat erabiltzen den bezala ipuina gakotzeko ere beste bat erabiliko da. Formula bien bitarteko kontakizuna izango da ipuin miresgarriaren eremu zoragarria.\nIpuin miresgarrien bukaera-formula guztiak hemen aipatuko ez baditugu ere, esan dezagun zenbaitetan ipuina bukatzeko edo giltzatzeko formula berezi bat erabili ohi dela. Formula berezi honi formula egomorfikoa esaten diogu. Erdarazko adibide bat jartzearren Y vivieron felices y comieron perdices formula ezagunari, zenbaitetan, gehigarri egomorfiko bat gehitu ohi zaio: Y vivieron felices y comieron perdices y a mi me dieron con el plato en las narices. Formula barregarri honen bidez kontalaria zorionaren kanpoan dagoela adierazten bada ere, bidenabar adierazten da, bide batez bada ere, besteren zorionaren lekuko izan dela. Formula honek ipuin-kontalaria edo “ixtorio-errailea” bera egiten baitu gertatu denaren testigu edo lekuko, ipuin-kontalaria izan baita ipuinaren gertalekuan. Tankera horretako bukaera du Jose Egañak kontatzen duen “Hiru malestudiantiena” ipuinak, eta baita Barbierrek bildu zuen “Tartaroa” ipuinak ere. Ipuin honetan protagonistak behin Tartaro bentzutuz gero, Tartaroren bizkar-larruaz zapata parea egiten du. Kontalariak ipuina giltzatzeko hauxe dio azkenean: “Eta geroztik ongi aberasturik, hor dabila gure muthikoa, ezin higatuzko bere oinetakoak soinean. Iragan astean kurutzatua dut oraino, hanchet, Pinodietako kaskoan”.\nBukaera hau deigarria da alderdi askotatik. Lehenik eta behin, Tartaroren bizkarretik kendutako larruaz egindako oinetakoak ezin dira higatu, ezin dira gastatu, hain da gogorra Tartaroren larrua! Bigarrenik, kontalaria ipuineko protagonista ezagutu ez ezik, berarekin gurutzatzen da ipuina kontatzen den lekutik hurbil, Pinodietako mendi tontorrean. Mendi tontor edo kasko hau hurbil dago hiztunarentzat, “hantxet” esaten baitu.\nEuskal ipuinei dagokienez, Euskal Herri osoko bilduma guztien artean Wendworth Webster artzain anglikanoak Lapurdiko Sara herrian bildutako bildumakoak dira ederrenetakoak. Formularik laburrena “Erretora” kontakizuneko Orduan han nintzen bukaera zoragarria da. Bukaera hau bestetan osoago eta are indartsuago agertzen da: Orduan han nintzen eta orain hemen. Formula honetan bi denbora markatzen dira bi adberbiorekin: bata, ipuinaren gertaeren garaikoa da “orduan” hitzarekin markatzen dena, bestea, ipuina kontatzen den garaikoa, “orain”. Era berean, bi espazio desberdin markatzen dira: bata ipuinaren gertaeren lekukoa, “han”, bestea ipuina kontatzen den lekukoa, “hemen”. Horrexegatik da bere laburrean zoragarri aipatu dugun formula hau. Bi denborarekiko eta lekurekiko formula hau Lapurdiko zenbait ipuinetan agertzen da, besteak beste direla, “Dragon” alean. Oinarrizko formula hauek izan ditzakete gehigarri eder askoak. Horra, adibide bezala, “orduan” hitzarekin bukatzen direnak: Orduan han nintzen ur hegian eta han ikasi nituen hiru egia hoik eta gehoztik ez ditut sekula ahantzi, “Axeria” ipuinean. Edota “Bi mandozainak” ipuineko Orduan bizi nintzen zubi haren muthurrean etxe txiki batean. Aditzen nituen arrats guziez eta aditu nituben mandazaiñaren plaiñoak. Gaztelaniaz ezagutzen ditugunen tankeratsukoa da, esaterako, “Heren sugea” ipuinaren bukaeran agertzen dena: Horiek guziak ikhusi nituen bañian ez ninduten niri deusikan eman. Kontalaria bera gertaera harrigarrien testigu izan zela adierazteko bada beste formularik ere ni ere esapideak markatzen duena. Hona azken ale bezala “Baligua Gure Aita eta Agur Mariarena” ipuinean agertzen dena: Ni ere herri hartan nintzen ezkillak ari zirenian. Gan nintzen etxe hartarat, bañian ezin hurbildu nintzen gela hainbertze jende baitzen han.\nIpuin miresgarrietako gertaera harrigarriak transgresioen bidez ematen dira askotan. Transgresioak lege fisiko eta naturalak hautsiz lortzen dira. Era askotakoak izan daitezke transgresio hauek. Izenda ditzagun zenbait. “Zorria” ipuinean errege-alaba batek zorri bat aurkitzen du bere burkoan. Zorria, euskal bertsioan, ez da zorri arrunt bat, zorri txikia baizik. Zorri txiki hori errege-alabak pertz batean sartzen du eta zorria handitzen denean pertza zapartarazten du, lehertzen du, handitu delako. Zorriak pertza lehertzen du txitak jaiotzean arrautza oskola lehertzen duen bezalaxe. Orduan, zorri hori pipota edo barrika txiki batean sartzen dute, baina zorria gehiago gizentzen da eta barrika ere hautsi egiten du. Azkenean, zorria hain da handi, non, laur karnazer edo harakin behar baitituzte zorri gizendua hiltzeko. Behin zorria larrutu ondoren, zorri larrua erregek sikatzen uzten du bere leihoan eta kridarazten du edo pregonatzen du inork asmatzen badu zeren larrua den leihotik dilindan dagoena, bere alabetariko batekin ezkonduko dela. Hau da Europako ipuin miresgarririk hedatuenetako bat. Ipuinaren hasiera berean transgresio fisiko baten berri ematen zaigu: zorri txiki bat urdama handi edo txerri handi baten pare gizentzen da.\nBadago adibide politagorik ere. Mutil gazte bat etxetik abiatzen da eta ibili eta ibili, aintzira ertz batera ailegatzen da. Aintzira ertzean dagoela, egarri denez gero, makurtu egiten da ura edateko. Ura edateko unean, zeruan hegaz doan lertxun saldo bati erreparatzen dio, eta lertxunak ere, aintzira ertzean pausatu eta beren azala kendu ondoren neskatila eder bihurtzen dira. Neskatilek beren lertxun-azal lumadunak aintzira ertzean utzi eta uretan biluzik bainatzen dira. Orduan mutilak neskatilarik ederrenaren lertxun-azala ostu eta aintzira ertzean ezkutatzen da. Transgresio zoragarri hori, lertxun edo zisne enkantatuen azalpean neskatila ederrak egotearena, Europa osoko ipuin zoragarrietan ematen da. Euskarazkoetan ere baditugu horren adibideak: Websterren “Andere usoa eta bere orrazia” ipuinean mutiko batek etxetik atera ondoren Tartaro bat batzen du bidean. Tartarok galdera bat egin ondoren honelaxe erantzuten dio mutilari: Zeren egia erran dukan uzten haut bizia, lurreko xinaurria, eta zenbeit egunen buruban ganen haiz hemendik. Ethorriko dituk hiru andre gazte nere baratzeko urerat mañatzerat. Hekiek utziko ditizkek beren uso arropak harri handi baten gañian eta hartuko duk erdian izanen den uso larruba. Ilkiko dituk bi andre gazteak uretik eta hartuko ditizkek bere larrubak. Urean geldituko denak galdetuko hau bere larruba bañian ez diok emanen agindu arte lagunduko hauela beti. Euskal adibidean hegaztiak lertxun edo zisneak izan beharrean usoak dira, baina usoak beren azala edo arropa lumaduna utzi ondoren, baratzeko ur ertzeko harri handi baten gainean, neskatila bihurtzen dira. Transgresio hau, jakina, indar handikoa da, edertasun hunkigarrikoa. Transgresio honen bidez hiru neskatila sorgindu edo enkantaturen berri ematen da. Era honetako sorginkeria edo enkantamenduak edozein hizkuntzatako ipuin miresgarrien gatz eta arima dira.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Irunek mugaz gaindiko barometroa jarri du abian\nAlbisteak2010eko Ekainaren 15aIrunek mugaz gaindiko barometroa jarri du abianIrungo udaletxeko Kontsumo ordezkaritzak Mugaz Gaindiko kontsumitzailearen barometroa eratu du mugaren bi aldetako merkatuak bateratu ahal izateko.\nMugaz gaindiko bezeroaren konfidantza indartzea da helburu nagusia, babeserako neurrien ezezagutzak kontsumitzaileen egoera asko ahultzen baitute.\nBeraz, kontsumitzaileen pertzepzioa eta informazioa hobetzeko jarriko da martxan barometroa. Lehenik eta behin, egoeraren analisi bat egingo da, jardunbide egokien eskuliburua argitaratuko da eta hori bultzatuko duten enpresen sarea sortzeko ahalbideak jarriko dira.\nInformazio pilaketa datozen astetan egingo da eta mugaz gaindiko 200 kontsumitzaile inguru elkarrizketatuko dira. Era berean, 10 kideko lan mahaia antolatuko dahoriek aztertu eta iripideak finkatzeko.


Kursaalek Ekitaldietarako Espazio Onenaren saria jaso du - Kursaal Donostia - San Sebastián Kursaal Donostia – San Sebastián\nKursaalek Ekitaldietarako Espazio Onenaren saria jaso du\nGaurkotasuna / 20 urria, 2021\nEventoplus Sariek MICE sektoreko bikaintasun profesionala aintzatespen dute.\nKursaal Kongresu Jauregiak ‘Ekitaldiak hartzeko gunerik onena’ren lehen saria jaso du Eventoplus Sarietan, ekitaldi, kongresu eta konbentzioen turismoaren industriaren sari garrantzitsuenak. Galaren 16. edizioa eta sari banaketa atzo egin zen, urriak 19, Madrilgo Ibercaja Delicias Gunean, eta bertan Iker Goikotxea Kursaaleko zuzendari-gerenteak urrezko saria jaso zuen. Zilarra Madrilgo Gran Teatro Caixabank Principe Píorentzat izan zen, eta brontzea berriz, Cartagenako El Batel Auditorio eta Kongresu Jauregiarentzat. Espazio onenaren kategorian, Kursaalek balioa emateko duen gaitasuna saritu da, bere malgutasunari, aldakortasunari, izaerari, estiloari, estetikari, muntatzeko erraztasunei eta Covid testuingurura egokitzeko erraztasunei esker, besteak beste. Eventoplus Sariek 16 urteko ibilbidea dute eta Espainiako eta Portugalgo ekitaldi eta bileren sektoreko sariak dira. Hobetzeko, profesionalizatzeko, jardunbide egokiak sustatzeko, sormena pizteko, aktore guztien (hornitzaileak, agentziak, bezeroak) talentua eta inplikazioa aitortzeko eta sektore handi horretan harrotasuna sortzeko eginkizuna dute. Epaimahaia ekitaldien industriako eta MICE industriako profesional handiek osatu dute. Sektoreko elkarteetako ordezkariak, agentzia handiak, sortzaileak eta enpresetako ordezkari korporatiboak. Edizio honetan, profil ezberdinetako 20 profesional bildu dira aurten 16 kategorietan jasotako 203 hautagaitzak baloratzeko. Izendapen horrek Kursaalaren aintzatespena eta ospea bultzatzen ditu, bai eta Donostia ekitaldiak eta kongresuak hartzeko helmuga gisa ere.


Zaragozako goi-zale ZABALZA, Laura hoteleko irteerak - Desire Vips\n16 azaroaren 2016 / by admVIP016 / No comments\nESKUBIDEEN DESKONTEMAKO TARIFA TEMPORALIKOA\nLAURA, kalitate handiko ZABALZA Zaragoza.\nZaragoza Laura edertasun handiko emakume italiar eskolta handiko zutik An distantzia txikietan erakarpen handia da, baita dotorea izanik, ekartzen oso diskrezioa izaera eta ezagutzak, merezi chaperone a pertsonalki jakitearekin sociable bat, hotel, etxean , harremanetan, eta asebetetze ari gogoratu bilera eta hartu falta merezi partekatzeko.\nadina: 30 urte.\nneurtu: 95 - 60 - 90\npisua: 52 kg.\nilea: Argia marroia\nhizkuntzak: Gaztelania, italiera.\nOharrak: Italiako dama oso polita.\nBegiak adierazkor neska eder bat, benetako bularrak natural polita figura.\nEz dio axolagabe uzten, zure karisma gustatzen zaio GFE-ren jarrerarekin une oro, Italiako klaseak, dotoretasuna eta jakitea.\nKirolak eta bidaiak gustatzen zaizkio.\nAstelehenetik aurretik kontzertatuak igandean ordu, ikusi zure egutegia web.\nJarrerak dute ideal maitaleak, bere begietan erotismoa, bere keinuak feminitatearen, glamourra soineko, pribatuan grina, etc.etc izan.\nNaiz Laura, Italian bizi naizela Zaragozan, historia eta arte, bizikleta gustatzen zait, liburu bat irakurtzen belar gainean, ikusi ilunabarra bat, naiz datak itsua hunkituta, bizitzeko eta nire sentsualitatea partekatu libreki nahi dut eta poza. Laura musuak.\nAurrejoera, eta horrek a priori ematen LAURA:\nHonako zerrenda borondatea eta jarrera eskolta jarraitzen du, xehetasun onenak guztiak bilera bat egiteko, garrantzitsua da gurekin egin nahi bere nahiak partakers email, forma, edo telefono bidez bilera bat antolatzeko orduan, beraz, eskolta zure nahiak egonaldi, ez dago zerrendan jarri gurekin gai da. argitzeko Garrantzitsua berdea planteaturiko aukeren esan apriorizko duten eskolta du joera dago, baina ez du inolako konpromisorik esan, neska eskaintzen dituen zerbitzuak dira laguna Vip, edozein intimo inplikazioa sortzen du, zuk eta eskolta handiko adostu beharko zutik.\n"Frantziako" natural (Owo-COB-COF-CIM).\n"Greek" (A-Maila), (+ € 100).\nIkusi Espainiako ZABALZA gehiago Zaragozan\n* Atal honetan LAURA aktibatuta izan dugu berriki.\n(E-mail bidez bidalita). Kaixo Maria, idazten ari naiz esateko, Laura oso ondo pasatu nuen. Neska ederra da, oso atsegina, maitekorra eta hezitua, xehetasunekin atsegin nahi duena. Nahikoa ez balitz bezala, adimenduna ere bada eta edozein gairi buruzko arazorik gabe hitz egin dezakezu. Pozik nengoen eta, dudarik gabe, errepikatu nahi nuke. Mesedez, eskerrak eman iezadazu bilera ahaztezin horretarako, ahalik eta onena nahi baduzu. Eskerrik asko\n* 3 orduko bilera, Zaragozan jatetxean eta hotelean.\n* Laura eskoltako argazki eskuragarriak webean argitaratu direnak dira, diskurtsoaren arabera, ez da aurpegiaren irudia eskainiko.


Nola idatzi zure Dropshipping dendako marka plana? - Aukeratu zure Dropshipping Tutoreak Dropshipping Ikastarorako\nAkademia Branding Plan\nNola idatzi zure Dropshipping dendako marka plana?\nHori oso ezaguna da marka garrantzitsua da dropshipping enpresa. Marka modu eraginkorrean eraikitzeko, salbu markaren logotipoa or marka Izena diseinua, beharrezkoa eta ezinbestekoa da marka exekutatzeko marka plana idazteko marka estrategiak hobeto. Zehazki, ondo idatzitako marka planak erakundearen burmuinaren konfiantza, baliabideak eta taktikak ditu ardatz, markak bere helburuak lortu ahal izateko. Marketina, salmentak, besteak beste produktua garatu eta zehaztu zer egin behar duen talde bakoitzak markak arrakasta izan dezan. Are gehiago, eragiketek eta finantzek lagundu behar dituzten helburuak ezartzen ditu. Horrela, denek ikuspegi, gako, estrategia eta taktika beraren aurka egiten dute. Artikuluan zure dropshipping dendarako marka plana nola idatzi azalduko da.\nErantzun bost galderari\nMarka plan eraginkor batek non gauden, zergatik gauden hemen, non egon gaitezkeen, nola iristen garen eta zer egin behar dugun erantzuten du. Bost galdera estrategiko horiei erantzunez, zure analisia, galdera nagusiak, ikuspegia, helburuak, estrategia, exekuzioa eta neurketa dituzula aurkituko duzu. Galdera bakoitzerako 2-3 puntu puntu idatz ditzakezu eta zirriborroaren zirriborroa izango duzu planaren fluxu orokorra ziurtatzeko.\nDemagun Elementuak Of The Brand Plan\nIzan ere, goiko bost galderek marka planaren elementuak islatu ditzakete. Elementuen araberako marka plana idatz dezakezu. Beheko irudiak dagokion erlazioa erakusten du.\n1. Ikuspegia / Helburua / Helburuak\nYogi Berraren esaera bat dago, "nora zoazen ez badakizu, agian ez zara iritsiko". Ikuspegiak "non egon gaitezke" erantzuten dio nahiaren (tarte) eta errealitatearen (lorpen) orekarekin. Zure arrakasta definitzen duten epe luzeko helburu edo helburu gisa ere uler dezakezu. Ikuspegi on batek asko hunkitu behar zaitu apur bat beldurtu baino. Egokiena, kualitatiboa eta kuantitatiboa da, hurrenez hurren neurgarria. Ikuspegiak baino 5-10 urte edo gehiago iraun dezake gutxienez. Ikuspegiak erraz ulertu behar du mundu guztiak ulertzeko eta biltzeko. Ez nahastu ikuspegia misioarekin. Misioa zehatzagoa da eta nola iritsiko zaren nahi duzun lekura.\n2. Egoeraren analisia\nEgoeraren analisia merkatuan "gauden lekuan" erantzuten duen marketin planaren oinarria da. Negozioak eragiten dituzten barne eta kanpoko faktoreen azterketa sakona biltzen du, hala nola, kategoria, kontsumitzailea, lehiakideak, kanalak, marka eta zure produktuak markan ekarri nahi duen balioa. Enpresa zerk bultzatzen duen, zerk atzera egiten duen laburbildu dezakezu eta gero arriskuak eta aprobetxatu gabeko aukerak jar ditzakezu. Saiatu erabiltzen AMIA metodo analitikoa eta indarra, ahultasuna, aukerak eta mehatxuak estaltzen dituzten 3-4 puntu nagusietan oinarritu. Erakundearen ikuspegi orokorra sortuz, bere etorkizunean eragingo duten faktoreak hobeto ulertuko dituzu.\n3. Gai nagusiak\nFuntsezko gaiek "zergatik zaude hemen" erantzuten dute eta lau galderei erantzunez aurki daitezke.\n①Zein da zure markak irabazi dezakeen FUNTZIO ZENTRALA?\n②Nolako lotura estua du zure kontsumitzaileak zure markarekin?\n③Zein da zure egungo LEHIAKETA jarrera?\n④Zein da aurrez aurre duzun marka EGOERA?\nLau galderen erantzunen inguruko azterketa sakonak egin ondoren, hasiera ona izango duzu lehiaketan, marka, kontsumitzaileen eta egoeraren inguruko gaiak.\nEstrategiek "nola iritsi" erantzuten dute. Aukera egin behar duzu maila estrategikoan, dolarrei, denborari, pertsonei eta lankidetzei dagokienez baliabide mugatuak dituzunean. Bezeroak aldi desberdinak izan ditzake zure markarako, erosketa ezezaguna, axolagabea, hala nola, leiala izateko. Garai desberdinetan, desberdina izan beharko zenuke estrategiak.\nBezeroak zure markari buruz ezezagunak direnean, haien arreta erakarri beharko zenuke ekitaldiak abiaraziz, iragarkiak etab. Beraz, bezeroek marka jendearen artean ikusiko dute. Egoera axolagabean, arreta jarri markaren posizioa kontsumitzaileen buruan eta sortu aukera bat haientzat. Orduan, bezeroek zure markako produktuak erosteko interesa izan dezakete. Momentuz, lan estrategikoa egin beharko zenuke zure marka paketetik bereizteko konfiantza lortzeko erosketa zoriontsu bakoitzarekin jarraituz. Erosi ondoren, baliteke bezeroek zure marka gustuko izatea. Ez izan zalantzarik haiekin konexio sakonagoa gidatzeko. Azkenean, bezeroak zure markarekiko leialak izan daitezke eta zure bezero fidelek markaren izenean hitz egin dezaten saiatu beharko zenuke. Mugitu marka zaleak defendatzaile gisa.\n5. Exekuzio& Neurtu\nExekutatu erantzunak "Zer egin behar dugu". Marketinaren exekuzio jarduera marka estrategiarekin lotzen du. Zalantzarik gabe, exekuzioak markaren arimarekin konektatzen diren kontsumitzaileekin lotura bat sortu behar du, zure markaren ospea kokapen desberdin batean oinarrituta ezarri, kontsumitzaileengan eragina izan, pentsatu, sentitu edo jarduteko portaera aldatzeko. indartsuagoa izango da. A-rekin has zaitezke Kontsumitzaileen erosketa sistema zure markaren Marketinaren exekuzioa zure kontsumitzailea zure markarekin dagoen tokira egokitu daiteke. Fokatu zure marketin jarduerak estrategia bakoitzaren eragina negozioan eta ezartzeko zailtasun mailan alderatuz. Orduan jakingo duzu zein den exekutatu behar den lehentasuna.\nManta hau ... 🤯 ... Gehiago ikusiIkusi Less\nBistako ikustaldiak: 5,429\nTags dropshipping marka plana, marka nola eraiki, dropshipping nola egin, dropshipping enpresa nola sortu, nola hasi dropshipping, denda shophipping\n← Dropshipping 9 merkataritza elektronikoko plataforma onenak → Trafikoa Dropshipping-era eramateko edo eskaera dendetan inprimatzeko moduak


COVID-19 kasu baten ondoren Amaiur Ikastola “babesgabe” dagoela salatu dute gurasoek - Iruñea - euskalerriairratia.eus\nCOVID-19 kasu baten ondoren Amaiur Ikastola “babesgabe” dagoela salatu dute gurasoek\nEuskalerria Irratia 2020-09-14 08:39\nHaur Hezkuntzako ikasle batek positibo eman zuen pasa den astean Amaiur Ikastolan. Osasun Departamentuak “berandu” erantzun zuela, haurraren ikaskideei ez dietela PCR proba egin, eta irakasleak lanean jarraitzen duela kritikatu du Guraso Elkarteak.\nIkasturtea hasi eta lau egun besterik igaro ez zirenean, lehen COVID-19 kasu positiboa iritsi zen Iruñeko Amaiur Ikastolara. Iragan ostegunean, irailak 8, Haur Hezkuntzako hirugarren mailako haur batek positibo eman zuen PCR proban, baina, Guraso Elkarteak salatu duenez, goizean goiz haurrak positibo eman zuela jakin ondoren eta hainbat telefono deiren ondotik, Osasun Departamentuak 13:00an eman zien baimena familiei haurrak jasotzeko. Haur horiek isolaturik daude, baina berrogeialdia amaitu arte ez diete proba egingo, eta talde horretako irakasleak lanean jarraitzen du. “Zertara jolasten ari gara? Dominoko lehen pieza erori eta beste guztiak bota ez ditzan, inork ez du erantzunik ematen”, salatu dute.\n“Hamar egunetan ez da jakingo ea gela horretako beste ikasleren bat ere positiboa den Egun horietan guztietan ez zaio eritasunari pista jarraituko eta gelakideen anai-arrebei gaitza kutsatzen ahal zaie”. Protokoloaren arabera, azken horiek ikasgelara joaten jarraituko dute, ikastolako beste taldeetan gaixotasuna zabaltzeko arriskuarekin. “Orain babesgabetasuna da nagusi”, kritikatu dute.\nHaien irudiko, eskola jardunaldi osoan taldeka banatzeak, patioan elkarrekin jolastu ezin izateak edota maskara denbora guztian jantzita eramateak, “ez du inolako zentzurik” momentu “erabakigarria” iristean eskola ingurunerako protokolo berriko irizpide aldaketak ez badu aurrez aurreko hezkuntza segurua bermatzen. “Nork babesten du Hezkuntza Komunitatea?”.\nHaien salaketarekin, gogoeta eta hausnarketa bultzatzeaz gain, “etorkizun hurbilean eskoletan COVID-19 positiboa izango diren pertsonei PCRak ez egiteko erabakia berrikus dezatela” eskatu dute.


Sarrera ia denak saldu ziren - Orio - Karkara.eus\nSarrera ia denak saldu ziren\nKarkara 2014-12-01 13:25\nMota eta adin guztietako jendea bildu zen larunbatean Gure Bazterrak musika jaialdian\nKontzertu, jaialdi edo bestelako ekitaldiak antolatzeak sortzen dituzten beldurrak alde batera utzita, zorionak jaso zituzten Gure Bazterrak jaialdiko arduradunek pasa den larunbatean, azaroaren 29an. 485 sarrera saldu zituzten, eta kiroldegiaren ia edukiera osoa bete. Gure helburua taldeak eta ikusleak gustura egotea zen, eta jaso dugun feedbackaren arabera hala izan zen. Oso pozik gaude, dio Maider Villaverdek, antolatzaileetako batek.\nMoby Dickek ireki zuen jaialdia, oraindik jendea iristen ari zenean. Kiroldegiaren handitasunean ez zen goxotasunik falta izan getxotarraren kontzertuan. Ezta Giranicerenean ere; Oriotarren instrumentuek martxan jarri zituzten ikusleak. John Berkhout oiartzuarren txanda izan zen ondoren, jaialdiaren erdia markatuz. Ordura arte bizi zen giro lasaiari bultzada eman zioten, Skasti eta Grises taldeek, hurrenez hurren, bertaratutakoak dantzan jartzeko bidea eginez. Jaialdia amaitu ondoren Kalakari tabernara pasa zen dantzaldia; Las Marines, Maria eta Ines, aritu ziren beren gustuko musikarekin giroa berotzen.\nEuskal Herrian musika zabaltzeko helburuarekin sortu zen egitasmoa, eta jaialdi handia pasa den arren, Gure Bazterrak hasi besterik ez da egin. Villaverderen hitzetan, jaialdia urtero egiteko asmoa dugu, agian data edo kokalekua aldatuta. Bestalde, baditugu beste hainbat proiektu: Zarautzen musika instrumentalaren ziklo bat egitea eta gastronomia eta musika uztartzen dituen ekimen bat antolatzea, adibidez.\nArgazkiak: Iker Gurrutxaga


Gabonetako elkartasun ekintzak antolatu ditu Elkar-Hezik - Oñati - Goiena.eus\nGabonetako elkartasun ekintzak antolatu ditu Elkar-Hezik\nLeire Kortabarria 2003-12-09 17:41\nHirugarren munduko hainbat herrialderen inguruko hitzaldiak; Jaiotza, Foruen plazan; eta merkatu solidarioa dira Elkar Hezik bere Gabonetako egitarauaren barne antolatu dituen ekitaldiak.\nGabonak datozela-eta, Elkar Hezi ikastetxeak oñatiar guztioi zabaldutako ekintzak antolatu ditu datozen egunotarako.\nAbenduaren 13an, hau da, zapatuan, bidezko merkataritza bultzatzeko azoka egongo da Foruen plazan, goizez eta arratsaldez. Hegoaldeko herriekin lanean diharduten Gobernuz Kanpoko Erakundeak egongo dira bertan; produktuak saltzeaz gain, euren jardueraren berri eman eta sinadurak bilduko dituzte. 18 erakundek hartuko dute parte; besteak beste, honakoek: Medicus Mundi, SOS Arrazakeria, Médicos sin fronteras, Sahararen lagunak, Komite Internazionalistak, Chiapasen aldeko batzordea, Euskoafrikar elkartea, Salesiarren misioak, Taupadak\nEkuadorren gaineko hitzaldia\nHirugarren munduko herrialdeen egoeraz kontzientziatzeko beste ekitaldi bat ere egongo da: martitzenean, abenduak 16, Ekuadorren hilabete batzuk pasatu dituzten bi irakaslek egingo dute berbaldia. Sergio Bernal eta Miren Elortza Elkar-Heziko irakasleek han bizi izandako esperientziak azalduko dituzte. Santa Eskolastikako aretoan izango da, 19:00etan.\nAzkenik, abenduaren 18an, eguena, Jaiotza ipiniko dute ikasleek, 17:30ean, Foruen plazan. Lehen Hezkuntzako umeek egindako erroskilak, trufak\nsalgai egongo dira, eta bildutako dirua elkartasun proiektu batera bideratuko du ikastetxeak.


Kaixo lagunok! Alex eta Djeneba gaituzue txikiweb-gelan lan asko egiteko prest. Argazkiak, bideoak... egingo ditugu zuek ikusteko. Espero dugu gure lana zuen gustukoa izatea.\nKaixo! Ni Alex naiz eta 11 urte ditut. 6. mailan nago eta Urdin taldekoa naiz. 14 urteko anaia bat dut, Ibon izenekoa. Oso lagun onak ditut: Mikel, Manex, Ibai, Dani, Ibai... Bichon maltes txakur bat daukat. Handitan futbolaria izan nahi dut. Saskibaloia eta futbola asko gustatzen zaizkit eta futboleko ekiporik gogokoena Real Madridekoa da. Real Madrideko jokalaririk gustukoenak Sergio Ramos eta Karin Benzema dira. Ps4a ere gustatzen zait. Fortnite izeneko joko bat eta Fifa 2019 gustatzen zait. Nire janaririk gustukoena zopa da.\nESPERO DUT NIRE MINI DESKRIBAPENA ASKO GUSTATZEA!!!\nKaixo! Nire izena Djeneba da. 5. mailan nago eta Berde taldekoa naiz. Madrilen jaio nintzen 2007ko apirilaren 17an. Nire lagun hoberenak Elaia, luthien, Maren, Amalia, eta Izaro dira. Bizikletan ibiltzea, patinatzea, lagunekin gelditzea eta mobilarekin jolastea gustatzen zait. Nire animalia gustukoenak txakurrak eta untxiak dira. Nire kirol gustukoenak saskibaloia, atletismoa eta gimnasia ritmika dira. Nire kolore gustukoena berdea da. Nire janaririk gustukoenak makarroiak, patata-tortila, Lasaña eta izozkiak dira.\nKaixo! Nire izena Angela da. 5.mailan nago eta Urdin taldekoa naiz. Murtzian jaio nintzen 2008 ko ekainaren 9an. 7 urteko ahizpa bat daukat. Nire lagun hoberenak Djeneba, Precious eta June dira. Bizikletan ibiltzea, patinatzea, lagunekin gelditzea eta play stationekin jolastea gustatzen zait. Nire animalia gustukoenak txakurrak, katuak eta untxiak diara. Nire kirol gustukoenak saskibaloia, eskupilota eta futbola dira. Nire kolore gustukoena urdina da. Nire janaririk gustukoenak makarroiak, tortila patata eta izozkiak dira.


Hemen zaude: Sarrera > Sustraiak > Argibideak > Gaur egun > Pasiotar Familiaren albisteak > Ilber Salcedo - Betiko Profesa\nBIDE BATEKO GORABEHERAK\n• Ilber Alexánder Salcedo Velasquez 1988ko abuztuaren 10an jaio zen Zipaquirá-n, Colombia-ko udalerrian, Bogota-tik 48 kilometro ingurura dagoen Sabana Centro probintzian. Hiru anai ditu. Ilber da hiruretatik nagusia.\n• 17 urteko zela, 2005ean, Elizbarrutiko seminarioan sartu zen. Baina bere eginezina ez zen baretu elizbarrutiko seminarioko prozesuan. Erlijioso bizitza ezagutzen hasi zen. 2006ren erdian, Cajica-ko Pasiotar Elkartearen atean deitu zuen.\n• 2007ko otsailaren 11an Pasiotarren Postulantaduan sartu zen, beste bost lagunekin batera. Bogotan hasi zituen bere filosofia eta teologiako ikasketak.\n• 2009. urtean ikasketak eten eta Nobiziaduko urtea hasi zuen, Chasica-n (Perú). Eta urte betean Pasiotarren espiritualitatean gogo beroz bizi ondoren, 2010. urteko urtarrilaren 2an egin zuen profesa.\n• Aurrera daramatza bere ikasketak, pastoraltzako lanekin tartekatuz. Era berean, 2011. urtean hasitako Erizaintzako ikasketak 2013an urtean burutu zituen.\n• 2014. urtean Bilbo-ra, Deustu-ko Pasiotarren Elkartera bidalia izan zen, Probintziako gaixoen Egoitzara erlijioso Nagusi eta gaixoen erizain.\n• 2015. urteko martxoaren 7an BETIKO PROFESA ospatzen du Pasiotarren Familiaren barruan. Bilbo-n, Deustu-ko Elkartean izan zen.\n• Gaurkoz egoitzako erlijiosoen erizaintzaren arduradun da, aurretiaz beraiek misiolari bezala Colombia-ko hainbat lurraldeetan beren bizitzako urterik onenak eman zituzten bezala.\n• Elkarteko Erizaintzarekin batera Bilbo-ko Elizbarrutian Etorkinen aldeko Pastoraltzan elkarlanean partekide da.\nGURE AGURRA ETA... ZORIONAK\nBidean webgunetik eta bere hurbileko lagunekin bat eginda, bihotzez gure ZORION AGURRA bidaltzen diogu eta berarekin pozten gara, bere bizitzarako BEDEINKAPEN berezi bat eskatuz, oraindik gaztea izanik, ABENTURA zoragarri eta esanguratsuetara zabalik. ZORIONAK, Ilber!\nOspakizun honetako argazki batzuk ikustea nahi izanez gero, >>>sakatu HEMEN<<<.


Letamendik denboraldi borobila egin du Euskal selekzioarekin - Oñati - Goiena.eus\nLetamendik denboraldi borobila egin du Euskal selekzioarekin\nArantzazu Ezkibel Galdos 2013-09-08 13:31\nIban Letamendi oñatiarrak denboraldi txukuna egin du mendi lasterketetan. Txukuna, eta ezustekoa, era berean. Aizkorriko maratoia gertatzen hasi zen Letamendi, eta emaitza onek Aizkorritik haratago eraman dute. Abuztuaren 24an, Zermatteko Matherhorn Ultraks lasterketa 16. postuan amaitu zuen. Munduko kopako beste lasterketa bat egingo du denboraldia amaitu aurretik: urriaren 11n Italiako Lago di Gardan.\nLetamendi beti ibili izan da mendiari lotuta. Lehen mendiko eski zeharkaldietan lehiatzen zen Euskal Herriko selekzioarekin. Orain dela hiru urte, baina, eskia bertan behera uztea erabaki zuen: "Eski entrenamenduak egiteko kanpora irten behar duzu, eta horrek lotura handia dakar", azaldu du Letamendik. Oñatiarrak lehiaketak utzi zituen alde batera; ez, ordea, kirola egitea. "Iazko oporretan, Austrian, korrika egiten hasi nintzen. Han mendi asko dagoenez mendian egiten nuen korrika", adierazi du.\nAurtengo denboraldiari begira Aizkorriko maratoia egitea zen Letamendiren helburua. Martxoan egin zuen lehenengo lasterketa, eta lehenengoan txapela eroan zuen etxera: Larraul-Ernio-Larraul lasterketa irabazi zuen. "Aizkorriko maratoia egiteko dortsal barik nengoen; hortaz, pentsatu nuen lasterketetan aurrean ibiliz gero, inbitazio bidez parte hartzeko aukera izango nuela", dio. Beste lau bat lasterketa egin zituen, denbora onak eginez.\nEgin dituen lasterketak\nOndorengo lasterketetan parte hartu du Letamendik:\nMartxoak 17, Larraul-Ernio-Larraul. Lehenengo postua.\nMartxoak 24, Orio mendi lasterketa. Hirugarren postua.\nApirilak 14, Berako mendi maratoi erdia. Bosgarren postua.\nApirilak 21, Aloñako igoera. Hirugarren postua.\nApirilak 28, Donostia-Hondarribia mendi lasterketa. Hirugarren postua.\nMaiatzak 12, Aiako harriak mendi maratoi erdia. Bosgarren postua.\nMaiatzak 26, Zegama Aizkorri maratoia. 22. postua (Munduko txapelketa)\nEkainak 30, Vilaller (Lleida). Espainiako txapelketa taldeka. Taldeka EH selekzioarekin lehenengoak, eta banaka zortzigarren.\nUztailak 21, Zumaia flish. Espainiako kopa. Lasterketa utzi zuen.\nAbuztuak 24, Zermatt (Suitza). 16. postuan. (Munduko txapelketa).\nDenboraldia amaitzeko egingo dituen lasterketak:\nIrailak 15, Axari trail Euskal kopa.\nIrailak 28, Sorginen lasterketa.\nUrriak 11, Lago di garda (Italia), kilometro bertikala (Munduko kopa).\nUrriak 13, Lago di garda (Italia), 24 km (Munduko kopa).


Portal del Colegio Oficial de Trabajo Social de Gipuzkoa - Zaintzaile ez-profesionalek Gizarte Segurantzan kotizatu ahal izango dute\nZaintzaile ez-profesionalek Gizarte Segurantzan kotizatu ahal izango dute\nviernes 13 de julio de 2018\tBerria\nZaintzaileek mendekotasun maila bat aitortua dutenen senideak izan behar dute. Espainiako Gobernuak atzo jakinarazi zuen horren berri\nMendekotasun mailaren bat aitortua duten senideen zaintzaile ez-profesionalei Gizarte Segurantzan kotizatzeko eskubidea emango die berriro Espainiako Gobernuak, Carmen Monton Osasun ministroak atzo Kongresuan jakinarazi zuenez. Eskubide hori duela urte batzuk aitortu zuen gobernuak, baina bazterrean utzi zuen PPk. Montonek berriz hartzea erabaki du orain. Era berean, iragarri zuen neurri sorta bat lantzen ari direla osasun eskubideak eta gizarte zerbitzuak berreskuratzeko. Adierazi zuen, adibidez, «datozen asteetan» onartuko dutela osasun arretaren unibertsalizazioa berrezartzeko dekretua. Botiken berrordainketa ere aipatu du Montonek: sendagaiak berriz ordaintzeko sistema bertan behera utziko du, diru sarrera txikienak jasotzen dituzten pentsiodunengandik hasita.\nUrte honen amaieran berrezarri nahi diete profesionalak ez diren zaintzaileei kotizatzeko eskubidea; hala, zaintza lana dela aitortuko du gobernuak. Zaintzaile horien %90 emakumezkoak dira, eta neurri horrekin 180.000 izango dira onuradunak. Montonek gaineratu du asmoa duela 2019. urterako familia ahulenei laguntza eskaintzeko estrategia bat garatzeko.\nEspainiako Gobernuak Europako Batzordeari eskatuko dio produktu homeopatikoak botikatzat gehiago ez hartzeko. Carmen Montonek froga zientifikoen aldeko jarrera irmoa erakutsi du, eta gaineratu du homeopatiak ez duela sendatzen. Adierazpen horrekin batera, sendagaien merkatuan «ordena» jarriko duela esan du, eta giza osasunerako baliogarriak diren botiken baldintzak erregulatuko dituela.\nHorrela, ministroak adierazi du beharrezkoak diren «legezko mekanismo guztiak» martxan jarriko dituela merkatuan soilik botika baimenduak egon daitezen, eta ez du baztertu zigorrak jartzea legea betetzen ez duten horiei aurre egiteko.


Ebazpenak zehapenaren publizitatea egitera ere behartzen du, eredugarritasun-arrazoiengatik eta etorkizunean jokabide arau-hauslerik izan ez dadin\nKontsumobidek 100.000 euroko isuna jarri dio Telefónicari 2015ean Movistar Fusión paketearen tarifa igotzeagatik. Enpresak pakete telefoniko hori 2012an merkaturatu zuen, eta publizitatean "azken prezioak eta betiko" zirela esaten zuen. Hala ere, 2015eko maiatzaren 5etik aurrera fakturak 5 euro garestitzea erabaki zuen, alde bakarrez.\nEuskal Herriko Kontsumitzaileen Batasunak (EHKB) praktika komertzial horren kontrako salaketa bat aurkeztu zuen, eta Kontsumoko Euskal Institutuak zehapen-espediente bat irekitzea erabaki zuen, enpresak kontsumitzaileak babesten dituen araudia urratu ote zuen erabakitzeko.\nEnpresaren jardunbidea Kontsumitzaileen eta Erabiltzaileen Estatutuaren abenduaren 22ko 6/2003 Legearen arau-haustetzat jo da, produktuak saltzean "informazio edo publizitateari buruzko egiatasun-beharra" ez betetzeagatik, ez dituzten kalitateak edo ezaugarriak egotzita –kasu honetan, benetakoak izan ez diren “azken prezioak eta betiko" publizitatzeagatik– eta "hartzaileek era batera edo bestera oker ulertzea eragiten duen edo eragin dezakeen publizitatea" egiteagatik, kontsumitzaileei tarifa hori ez zela inoiz aldatuko pentsarazi baitzieten.\nArau-haustea larritzat jo da, EAEn eragindako pertsonen kopurua handia izan baita. Movistar Fusión 2012an merkaturatu zenetik 2015ean prezioak igo ziren arte, EAEko ia 130.000 herritarrek kontratatu zuten Telefónicaren pakete hori.\nHalaber, zehapen-ebazpenak zehapenaren publizitatea egiteko betebeharra ezartzen du, administrazio-bidean irmoa denean; erabaki hori "eredugarritasun-arrazoiengatik" eta "etorkizunean jokabide arau-hauslerik izan ez dadin" hartu da. Iragarkia gaur, ekainak 27, argitaratu da EHAAn.


Inprimatu hainbat barrutia / hautapenak Excel orri batean\nNormalean, hainbat eremutan edo hautapenetan inprimatzen ari zarenean, Excel-ek orri-haustura bat txertatzen du, inprimatutako hondakin asko sortuko dituen barruti bakoitzaren artean. Baina Kutools for Excel's Inprimatu hautapen anizkoentzako morroia barraren ezarpenen inprimaketa orri-jauzirik gabe inprimatu ahal izango duzu, eta hautatutako barrutien ordena ere doitu dezakezu.\nKlikatu Kutools gehiago>> Inprimaketa >> Inprimatu hautapen anizkoentzako morroia . Ikusi pantaila-argazkia:\n1. Aplikatu erabilgarritasun hau klik eginez Kutools gehiago> Inprimaketa > Inprimatu hautapen anizkoentzako morroia.\n2. In the Inprimatu hautapen anizkoaren morroia Elkarrizketa koadroa, egin klik botoia, inprimatu nahi dituzun zerrendako barrutiak gehitzeko, berriz Botoi honek ez ditu nahi dituzun tarteak kenduko. The UP eta Down gezi-botoiak hautatutako barrutiaren ordena berrantolatzeko laguntzen dute. Ikusi pantaila-argazkia:\n3. Gero egin klik hurrengo Jarraitu botoia, pauso honetan, inprimatzeko orri konfigurazioa ezar dezakezu. Ikusi pantaila-argazkia:\nA: Erabili inprimatze ezarpen lehenetsiakAukera honekin, hautapen anitzeko konfigurazioaren orriek inprimatze ezarpen lehenetsiak izango dituzte.\nErabili inprimatze-ezarpenak uneko lan-orriaren bidez: aukera honekin, hautapen anitzetako orrien konfigurazioa uneko laneko orri aktiboaren berdina izango da.\nZehaztu inprimatze ezarpen berriak: Orrialde berri batzuk konfiguratu nahi badituzu, aukera hau hauta dezakezu, eta egin klik Page Setup botoia nahi duzun orri ezarpenak ezartzeko.\nB: Aukeratzen baduzu Gehitu barrutien arteko errenkada iluna Aukera, eremu anitzek errenkada altuera berdina izango dute.\n4. Gero egin klik hurrengo botoia, zehaztu aldi baterako laneko ekintza. Ikusi pantaila-argazkia:\nA: Aukera hau hautatzen baduzu, hautapen anitzak lan berri batekin kopiatu eta itsatsi egingo dira estekatutako irudi objektu gisa, eta lan berria aktiboa izango da, baina ez da inprimatuko.\nB : Aukera hau hautatzen baduzu, sortu duzun lan berriaren irekita eta inprimatuko da aldi berean.\nC: Aukera hau hautatzen baduzu, sortu duzun lan berriaren inprimaketa inprimatuko da eta ondoren ezabatuko da.\n5. Eta egin klik Amaitu Botoiaren bidez, aukeratu dituzun barrutiak orri berri batean sartu dira, estekatutako argazki objektu gisa. Horiek berrantolatu ditzakezu fitxan. Ikusi pantaila-argazkia:\nDemostrazioa: inprimatu hainbat barrutitan / hautapenak Excel orri batean


Afiliatuak - Sorrento Therapeutics\nACEA Therapeutics, San Diegon (Kalifornia) kokatua, Sorrentoren filiala da. ACEA Therapeutics-ek tratamendu berritzaileak garatzeko eta emateko konpromisoa hartu du bizitza arriskuan jartzen duten gaixotasunak dituzten pazienteen bizitza hobetzeko.\nGure konposatu nagusia, Abivertinib, molekula txikiko kinasa inhibitzailea, Txinako Elikagaien eta Droga Administrazioak (CFDA) berrikusten ari da EGFR T790M mutazioa duten biriketako minbizia ez den zelula txikiko (NSCLC) duten pazienteak tratatzeko. Brasilen eta AEBetan Covid-19 duten pazienteak tratatzeko entsegu klinikoetan ere badago Sorrento Therapeutics. ACEAren bigarren molekula kinasa inhibitzaile txiki bat, AC0058, 1B faseko garapenean sartu da AEBetan lupus eritematoso sistemikoa (LES) tratatzeko.\nI+G erakunde sendo batekin batera, ACEAk sendagaiak fabrikatzeko eta merkataritzarako gaitasunak ezarri ditu Txinan, gure epe luzerako hazkundea laguntzeko. Azpiegitura honek gure hornikuntza-katearen kontrol handiagoa eskaintzen digu, produktuak pazienteei garaiz entregatzen zaizkiela ziurtatzeko.\nSCILEX HOLDING COMPANY ("Scilex"), Sorrentoren gehiengoaren jabe den filiala, minak kudeatzeko produktuak garatzen eta merkaturatzen ditu. ZTlido konpainiaren produktu nagusia® (lidokaina sistema topikoa % 1.8), AEBetako Elikagaien eta Droga Administrazioak onartutako lidokaina errezetadun produktu topiko bat da, Post-Herpetic Neuralgia (PHN) lotutako mina arintzeko, hau da, shingles osteko nerbio-minaren forma bat da.\nScilex-en SP-102 (10 mg dexametasona sodio fosfato gela), edo SEMDEXA™, Lumbar Erradikular Mina tratatzeko III. faseko entsegu kliniko bat osatzeko prozesuan dago. Konpainiak espero du SP-102 FDAk onartutako lehenengo injekzio epidurala ez-opioidea izatea, lumbosacral erradikularreko mina edo ziatika tratatzeko, urtero AEBetan administratzen diren 10 eta 11 milioi esteroide epidural injekzioak ordezkatzeko aukerarekin.\nBioserv, San Diegon (Kalifornia) kokatua, Sorrentoren filiala da. 1988an sortua, erakundea cGMP kontratu bidezko fabrikazio zerbitzu hornitzaile liderra da, 35,000 oin koadro baino gehiago dituen instalazioekin, eta oinarrizko gaitasunak formulazio aseptiko eta ez aseptikoetan oinarritzen dira; iragazketa; betetzea; tapoia; liofilizazio zerbitzuak; etiketatzea; produktu amaituen muntaia; kitting eta ontziratzea; baita kontrolatutako tenperatura biltegiratzeko eta banatzeko zerbitzuak ere, klinika aurreko, I. eta II. faseko proba klinikoko sendagaiak, gailu medikoen erreaktiboak, diagnostiko mediko erreaktiboak eta kitak eta bizitza zientzietako erreaktiboak laguntzeko.\n2008an, Concortis Biosystems sortu zen komunitate zientifiko eta farmazeutikoari kalitate handiko antigorputz konjugatuen (ADC) erreaktibo eta zerbitzuekin hobeto zerbitzatzeko helburuarekin. 2013an, Sorrentok Concortis erosi zuen, goi mailako ADC enpresa bat sortuz. G-MAB™ (erabat giza antigorputzen liburutegia) Concortis jabedun toxinak, lokailuak eta konjugazio-metodoekin konbinatzeak industriako liderrak diren 3. belaunaldiko ADCak sortzeko ahalmena du.\nConcortis gaur egun 20 ADC aukera ezberdin (aurreko klinikoa) aztertzen ari da onkologian eta haratago aplikazioekin. 19eko urriaren 2015an, Sorrentok Levena Biopharma entitate independente gisa sortu zuela iragarri zuen merkatuari ADC zerbitzu sorta zabala eskaintzeko ADC proiektu bat hasi zenetik ADCen cGMP fabrikaziotik I/II faseko azterketa klinikoetaraino. Informazio zehatza lortzeko, mesedez bisitatu www.levenabiopharma.com\nSmartPharm Therapeutics, Inc. ("SmartPharm"), jabetza osoa duen filiala Sorrento Therapeutics, Inc. (Nasdaq: SRNE), garapen faseko enpresa biofarmazeutiko bat da, gaixotasun larri edo arraroen tratamendurako biralak ez diren gene-terapietara bideratutako "barrutik biologikoak" sortzeko ikuspegiarekin. SmartPharm AEBko Defentsa Ikerketa Aurreratuen Proiektuen Agentziarekin kontratu baten arabera SARS-CoV-2, COVID-19 eragiten duen birusarekin infekzioa saihesteko DNA-kodetutako antigorputz monoklonal berri bat garatzen ari da. SmartPharm-ek 2018an hasi zituen funtzionatzen eta egoitza Cambridge-n (MA, AEB) du.\nArk Animalien Osasuna\nArk Animal Health Sorrentoren filiala da. Ark 2014an sortu zen lagun-animalien merkatura Sorrentoko giza ikerketa eta garapen jardueretatik sortutako irtenbide berritzaileak ekartzeko. Erabat erakunde independente eta autosufiziente bat izateko antolatzen ari da merkataritza-fasera iristen denean (FDAren onespena jasotzeko prest dauden produktuak).\nArk-en beruna garatzeko programa (ARK-001) dosi bakarreko erresiniferatoxina (RTX) soluzio injektagarri esterila da. ARK-001ek FDA CVM (Albaitaritzako Zentroa) MUMS (erabilera txikia/espezie txikia) izendapena jaso du txakurren hezur-minbiziaren mina kontrolatzeko. Beste proiektu batzuek RTX-rako indikazio osagarriak barne hartzen dituzte, hala nola animalia lagunen artikulazio-min kronikoa, zaldietako mina neuropatikoa eta katuen zistitis idiopatikoa, baita gaixotasun infekziosoen edo minbiziaren tratamenduaren arloan garapen-aukerak aztertzea ere.


Zabalkunde kulturala: "Aitzol"\n1939 - 1957: literatura, aberriaren iraupenerako ahalegina\n1957 - 1975: literatura, gizonaren eta herriaren aldeko ekintza\n1975 - 1984: teratura, adierazpide autonomoa\nDemokrazia burgesaren atarian, elkarrengandik bananduz doazen talde sozio-politiko eta kulturalak finkatzen diren bitartean, literatur liburuen argitalpena gorantz doa.\nGarai honetan, literatura egiteaz arduratzen den literatura askea bilatu nahi dute idazleek. Bernardo Atxaga eta K. Izagirrek “Panpina ustela” deituriko ale literarioa sortu zuten 1975ean. Bertan idazteko modu berri eta autonomo honen lehen ezaugarriak agertzen dira. Idazle hauen esanetan, literatura ez da inguruan gertatzen denaren morroi; literaturak badu dinamika berezi eta propioa. Literatura espresatzeko bidea da, gozamena sortzen du, komunikabidea da.\nBernardo Atxaga eta K. Izagirre dira poesian korronte berriari hasiera eman ziotenak. Korronte hau osatuz, ordea, lokera zaileko eta hizkera libre, ilun eta hertsiko poesia egiten duten poeta gazte multzo bat ageri da. Barne-mundu pertsonal korapilatsua adierazten dute beren lanetan: amodioa, intimitate mintsua eta gizarte faltsu eta zikina gaitzesten dituzte... Poeta gazte hauen sorketa maila askotakoa da: erraza, proba moduan egindakoa, irakurgarria, aspergarria, originaltasun gabea...\nJoera poetiko honetan J. Cazenaveren Zutaz amoroski (1978) lana, A. Azkueren Poemak (1981), J. I. Lasaren Alizia eta biok (1982) eta Andaluziari ene bilduma (1984) eta J.L. Otamendiren Egunsenti biluzia (1980) eta Azken undinaren kaira (1983) aipa ditzakegu.\nNahikoa hedaturik dagoen lehenengo abangoardia honetan J. Sarrionandia, A. Lasa eta T. Irastortzaren poesia ere aipatu behar da. Idazle hauen korronte erakargarri eta xarmangarri honetan kokatzen dira M. Ertzillaren Hitzik aunitz idatzi dut (1977) eta G. Alemanen Iraganaz (1980) lanak ere.\nIdaz-tankera eta ikuspuntu aldaketak izan ziren etapa honetan, herriaren historia, egoera, arazo eta helburuen adierazpide den poesiak ez zuen hutsik egin: J. L. Davantek Makila gorria (1980) eta Denboraren aroak (1982) lanak idatzi zituen. J. A. Irigaraik Kondairaren ihauteria (1978) lanean baliabide sinboliko-mitikoa eta herriaren gune historiko-etnografikoa erabiltzen ditu. Euskal Herriaren sustraietara jotzen du. I. Zabaletaren Bertsoaren ezpata (1979) lana, aldiz, teatro moldean egindako egitura sinbolikotzat har daiteke. Euskararen ferekan (1982) amodioaren misterio eta liluraren ondoren borroka egitera beharturik dagoen herriaren historia kontatzen du. J. Arrietak Arrotzarena-Neurtitz neurgabeak (1983) lanean herriaren sufrimendua adierazten du.\nEgitura sinboliko edo alegorikoa duen poesia mota honetan, egitura neurtu eta errimadunak, kopla zaharrak, bertso, esaera eta kantu herrikoiak asko agertzen dira. Alde honetatik aipatzekoak dira: A. Irigoienen Herrian gara bizi (1979) eta Orbel eta orri (1980). P. Urkizuren Dorrejilko kanta (1977) eta I. Bordaren Bizitza nola badoan (1984).\nHerriaren egoeraz arduratzen den eta helburu mezularia duen korronte honetan, bada idazle aipagarririk: M. Erdozainzi-Etxart-en humanismo sozial abertzalea, Hinki-hanka (1978). K. Santiestebanen Hitzak (1983), existentzialismo sozial dramatikoa, borrokalari eta zirraragarria, hizkera barrokoz idatzia. P. Iztuetak Herbestean (1979) eta Ibiltari (1979) lanetan agertzen duen poesia betea, euskal kontzientziaren pizgarri... Kristau existentzialismotik konpromiso sozialeko poesiara egiten du jauzi.\nPoesiaren arloa itxiz, bi idazleren jarduera poetiko berezia aipatu behar da: M. Zarateren Higidura berdez (1977) eta Bizipenen bultzadaz (1978), poesia egiazkoa, zentzuduna eta orekatua, herriarekiko erreferentziaz betea... Eta X. Amurizaren Menditik mundura (1977), euskararen erabilpen artetsuz, herri literaturaren mugetan kokaturiko sorketa.


Goikoetxearen estatuak jasandako erasoa "lotsagarria eta onartezina" dela dio Aramaioko Udalak - Aramaio - Goiena.eus\nGoikoetxearen estatuak jasandako erasoa "lotsagarria eta onartezina" dela dio Aramaioko Udalak\nArantzazu Ezkibel Galdos 2016-04-26 13:27\nBizente Goikoetxearen estatuari sudurra apurtu diote; hain zuzen, joan zen barikuan gertatu zen erasoa, eskultura eraberritu eta aste betera. Aramaioko Udalak oharra zabaldu du gertatutakoaren gainean: herriko edozein gauza nahita apurtzea, "lotsagarria eta onartezina" dela diote. Gainera, errespetu falta dela diote, bai Lorenzo Askasibar eskultorearekiko, eta baita Goikoetxea musikariarekiko ere.\nUdalak kudeatzen duen dirua herritar denona dela diote, eta diru horrekin ahal dena egiten dela. Hortaz, nahita egiten diren apurketak "errespetu falta bat" direla diote Aramaioko herritar guztiontzat.\nGaineratu dute Udalak apurketa konponduko duela, baina gertatutakoa "gogor salatu" nahi dute.\nUdalaren oharra osorik\nAurreko ostiralean Bizente Goikoetxearen estatua sudurra apurtuta agertu zen.\nHerriko edozein gauza nahita apurtzea, lotsagarria eta onartezina da. Udalak kudeatzen duen dirua herritar denona da eta diru horrekin ahal dena egiten da beti. Hau da, farola edo estatua bati kalteak egiteak udal baliabideak, herriko baliabideak, erabili beharra ekartzen du, eta konponketa hori egiteak beste konponketa batzuk edo inbertsio batzuk atzeratzen ditu. Hori dela eta, nahita egiten diren apurketak errespetu falta bat dira Aramaioko herritar guztiontzat.\nKasu honetan gainera, beste faktore batzuk daude tarteko. Lehenengo eta behin, estatua bat artelan bat da, eta artista bat dauka sortzaile. Kasu honetan gainera Lorenzo Askazibar eskultoreak berak lagundu du estatuaren berriztatzean. Hau luxu bat izan da Aramaiorentzat: 60 urteren ostean sortzaileak berak berrizten laguntzea estatua. Eta Bizente Goikoetxearen heriotzaren 100. urteurrena ospatzen gabiltzan urte honetan estatua ber inauguratu eta 5 egunetara apurtzea errespetu falta itzela iruditzen zaigu, zentzu denetan.\nUdalak konponduko du apurtutakoa, baina idatzi honen bidez gertatutakoa gogor salatu nahi dugu. Onartezina iruditzen zaigu eta espero dugu berriro ez gertatzea.\nZaindu eta errespetatu ditzagun gure herrikideak eta herria bera osatzen duten elementu, artelan, eta abarrak. Eta ekintza hau edo herriari, bere elementu edota pertsonei, kalte egiten dioten edozein pertsona lotsatua sentitu beharko litzake edo guztiok lotsatua sentiarazi beharko genuke.\nAramaio eta denon arteko elkarbizitza aramaioar guztion ardura da.\nAramaion, 2016ko apirilaren 25ean.\nUbane Madera 2016 api 26 Aramaio\n"Zuek estatuara hurbildu zarete, bai, baina talibanen modura. Goikoetxearen irudia erasotuz, Aramaioko herria iraindu duzue. Hiritartasunaren...


Elika Ikerketa | Zientzialariak eta erakundeak arrisku-ebaluazioa egiteko gaitzeko programa - EFSA 2016 - Elika Ikerketa\nBidaltze data 23 azaroa, 2016\nEFSAk abian jarri du Elikagai Arriskuak Ebaluatzeko Beken Europako Programa (EU-FORA), hau da, EBn zientzia-ebaluaziorako gaitasuna eta ezagutzaren komunitatea eraikitzeko funtsezko egitasmoa.\nEU-FORA programak aukera paregabea ematen die oraindik ere karrera profesionalaren lehen aldietan (15 urte baino gutxiago) dauden zientzialariei, hala EBko elikagai-segurtasunaren arloko estatu-agintaritzetatik datozenei nola 36. artikuluak jasotzen dituen beste erakunde batzuetatik datozenei, elikagaiek transmitituriko arriskuen ebaluazioaren inguruko ezagutzak eta esperientziak areagotu ditzaten.\nProgramaren ardatz nagusia arrisku kimiko eta mikrobiologikoen ebaluazioa da. Besteak beste arlo hauek lantzen dituzten profesionalentzat pentsatua dago: molekulen biologia, biologia, mikrobiologia, albaitaritzako medikuntza, giza medikuntza, agronomia, nekazaritza-zientziak, biokimika, kimika, ingurumen-zientziak, elikagaien teknologia eta toxikologia.\nHamabi hilabetean, bekadunak euren jatorriko herrialdetik kanpo arriskuen ebaluazioan jarduten duen Europako erakunderen batean arituko dira, “eginez ikasten”. Hala, erakunde horietan erabat integratuko dira, hango lanetan esku hartuko dute, lehen eskuko esperientzia jasoko dute, eta elikagai-arriskuen ebaluazioari dagozkion zientzia-kontu ugari ikasiko dituzte. Gainera, bekadunek EFSAn hasteko ikastaro bat eta 12 hilabeteetan banatuko diren beste hiru prestakuntza-modulu egingo dituzte (2017ko irailetik 2018ko irailera).\nEU-FORA proiektuak elikagai-segurtasunaren arloko Europako agentzien eta EFSAren arteko lankidetza bultzatuko du, eta arrisku-ebaluazioaren jardunbideak eta metodologiak bateratzen lagunduko du. Azken batean, baliagarria izango da kontsumitzaile europarrei elikagai seguruez gozatzea bermatuko dieten arrisku-ebaluatzaileen hurrengo belaunaldia sortzeko.\nParte hartu nahi duten zientzialariek eta erakundeek 2017ko urtarrilaren 27ra arte dute eskabidea egiteko.\nErakunde ostalariaren eskaera


AFA-DFA - Hamar erabiltzailetik bederatzi pozik daude GOFEk ematen dituen zerbitzuekin\nCurrent: Hamar erabiltzailetik bederatzi pozik daude GOFEk ematen dituen zerbitzuekin\nHamar erabiltzailetik bederatzi pozik daude GOFEk ematen dituen zerbitzuekin\nInkesta baten arabera, Gizarte Zerbitzuen Foru Erakundearen baliabideen inguruko asebetetze maila bost puntutik lau puntu baino gehiagokoa da. Inkestari erantzun dioten pertsonen % 95,5ek Gizarte Ongizaterako Foru Erakundeak ematen dion zerbitzua edo prestazioa gomendatuko luke.\nGasteiz, 2019ko martxoaren 22a. Hamar erabiltzailetik bederatzi pozik daude GOFEk ematen dituen zerbitzuekin eta erabiltzaileen % 95,5ek Arabako Lurralde Historikoan gizarte zerbitzuak kudeatzen dituen foru erakundeak ematen dion zerbitzua edo prestazioa gomendatuko luke.\nHoriek dira Arabako Foru Aldundiko Gizarte Zerbitzuen Sailari atxikitako erakunde autonomoak erabiltzaileei egindako asebetetze inkestaren ondorioetako batzuk. Erabiltzaileen asebetetze maila bost puntutik lau puntu baino gehiagokoa da aztertu dituzten baliabideei dagokienez. Inkesta otsailean egin zieten GOFEren baliabideak eta zerbitzuak baliatzen dituzten 560 erabiltzaileri baino gehiagori, eta haren emaitzak aurkeztu ditu gaur goizean Batzar Nagusietako batzordean Marian Olabarrieta Gizarte Zerbitzuen Saileko foru diputatuak. Batzar Nagusiek iaz onartu zuten mozio bat dela-eta egin dute inkesta hori, eta baita GOFEko langileei egin dieten beste bat ere.


Eskola publikoaren aldeko jarduera aldarrikatzaileetan parte hartzera deitzen ditugu familiak – BIGE\nELA, LAB eta STEILAS sindikatuek grebak deitu dituzte ikastetxe publikoetan martxoaren 14 eta 15ean. Greba hauen baitan hainbat jarduera antolatzen ari dira herri eta ikastetxeetan eta berauetan parte hartzera deitu nahi ditugu familiak.\nManifestazioetako bat martxoaren 14ean 12etan abiatuko da Gasteizko Legebiltzarretik Lakuara.\nEskola publikoan inbertsio handiagoa exijitzea da deialdi hauen helburua, besteak beste langile kopurua handituz eta egungo behin-behinekotasuna jaitsiz, ratioak jeitsiz eta ordezkapenak lehen egunean eginez.\nHainbat jarduera ikastetxe eta IGEetan martxoaren 8an!


Ikasturte berriko lehen zenbakia, ostiral honetan - Lasarte-oria - Txintxarri.eus\nIkasturte berriko lehen zenbakia, ostiral honetan\nTxintxarri Aldizkaria 2021-08-30 12:01\nAbuztuan pilak kargatu ostean, lanera itzuli gara! 2021-2022 ikasturteko aurreneko zenbakia prestatzen ari gara buru-belarri; irailaren 3an jasoko duzue zuen postontzietan, ostiralarekin. Kurtso honetan 41 aldizkari publikatuko ditugu; azkena, datorren urteko uztailaren 29an.\nHilabetez atsedena hartu ostean, erredakzioko kideak indarberrituta itzuli gara lanera. Atari digitalean zein paperean, Lasarte-Oriari buruz informatzen jarraituko dugu, gertutasunez eta euskaraz. Ikasturte berriko lehen zenbakia prestatzen hasi gara, eta ostiral honetan kaleratuko dugu, irailaren 3an. Horren atzetik etorriko dira beste 40; hasi berri den kurtsoko azken agerkaria uztailaren 29an argitaratuko dugu, ostiralez. Zenbaki gehienak arruntak izango dira, hamasei orrikoak, eta bereziak lau: Eguberrietan eta San Pedro Jaietan argitaratzeko asmoa dugu, COVID-19ak eragindako egoera tarteko aldaketarik egin behar ez badugu behintzat.\nAmaitzear den hilabete honetan zehar 2020-2021 kurtsoko eduki ikusienak errepasatzen ari gara. Bihar argitaratuko dugu azken bideoa, joan den uztaileko edukiena. Gainontzeko guztiak gure web-orrian ikus ditzakezue.\nTxintxarri Aldizkaria abu 28 Euskara\nHilabetez hilabete, ikasturte berria gero eta gertuago dago. Horren aurretik, ekainean egingo dugu geldialdia. Zerk piztu ote zuen uda hasieran las...\nInoiz baino erabiltzaile gehiagok inoiz baino orrialde gehiago bisitatu dituzte, eta inoiz baino saio gehiago hasi dituzte www.txintxarri.eus atari...


Bihotzaren Mundu Egunerako bihotz-ingurune osasungarriak | Consumer\nBihotzaren Mundu Egunerako bihotz-ingurune osasungarriak\nBihotz-bihotzezko inguruneek gaixotasun kardiobaskularren ondoriozko garaiz aurreko hilkortasun-tasa altuak murriztu litzakete, urtean 17 milioi heriotza baino gehiagokoak\nBihotzaren Nazioarteko Egunaren helburuetako bat da gaur egun heriotza kopurua murrizteko arrisku kardiobaskularreko faktoreak kontrolatzea, datorren irailaren 29an izango dena. Hori dela eta, Bihotzaren Munduko Federazioak (World Heart Federation), Espainiako Bihotzaren Federazioarekin batera, herritar guztiek aukera izango dute beren bihotzerako aukera osasungarriak hautatzeko aukera izateko, non bizi diren, zertan lan egiten duten edo nola pasatzen dituzten kontuan hartu gabe.\n15 urte barru, gaixotasun kardiobaskularren ondoriozko heriotza goiztiarren kopuruak aurrekaririk gabeko kopuru bat lortuko du, espezialistek bizi-estilo osasuntsuagoa sustatzen ez badute. Bihotzaren Mundu Federazioaren arabera (World Heart Federation), mundu osoko 23 milioi pertsonak bihotz-hodietako osasunarekin lotutako arrazoiengatik bizitza galduko dute, egungo bizimoduari eta bizi-baldintzei eutsiz. Berri ona da, kardiologoen arabera, egoera hori alda dezakegula: kopuru hori asko murriztuko da, ingurune kardiosare osasungarriak sustatzen baditugu guztiontzat.\nZein dira bihotz-ingurune osasungarriak?\nHelburu horrekin ospatuko da datorren irailaren 29an Bihotzaren Nazioarteko Eguna, aurten guztiok aukera osasungarriak izateko aukera izan dezagun. Gure arrisku kardiobaskularra eta gure inguruko pertsonen arriskua murriztea lortuko genuke:\noinez edo bizikletaz ibiltzeko berdegune eta bide seguruak.\nmenu osasungarriak eskolan eta lanean.\ntabako, alkohol eta janari arin gutxiago gure inguruan.\nbeste tabako-kearen eraginpean egotea edo airearen poluzioa gutxitzea.\nGaixotasun kardiobaskularra da mundu osoko heriotza-kausa nagusia, baina faktore batzuk aldatu egin daitezke. Hori dela eta, medikuntzako profesionalek behin eta berriz egiten dituzte kontrolak. “Prebentzioa funtsezkoa da”, Bihotzaren Espainiako Federazioko presidente Leandro Plaza doktoreak azaltzen du. “Arrisku kardiobaskularreko faktoreak kontrolatzen jarraitu behar da, eta horien artean sedentarismoa eta obesitatea dira azpimarragarrienak”, adierazi du. Izan ere, jarduera fisikoa ez aktibatzeak bakarrik eragiten du bihotz-hodietako gaixotasunen %5. Gehiegizko pisua eta gehiegizko pisua izateaz gain, beste arrisku kardiobaskular batzuk ere aldatzen dira: presio arterial altua, tabako-kontsumoa, dieta ez oso osasungarria eta alkohol gehiegi hartzea.\nZer egin zure bihotza bulegoan zaintzeko?\nBihotzaren Espainiako Federazioaren arabera, lan-jarduerarekin lotutako gomendio hauek gure osasun kardiobaskularra hobetzen lagun diezagukete:\nLanera joateko, oinez edo bizikletaz joan, edo autobusez joaten bazara, joan zaitez bi geldialdi zure helmugara iritsi aurretik.\nIgo bulegoko eskailerak oinez eta animatu gainerakoak ere.\nTelefonoz hitz egiten duzunean, aprobetxatu zutik eta mugitu pixka bat.\nZaindu zure elikadura. Eskola, lantoki eta ospitaleetan elikagai osasungarriak eta eskuragarriak eskaintzea eskatzen du.\nEstresa gutxitzen du.\nAprobetxatu jateko ordua, kanpora ateratzeko eta ariketa pixka bat egiteko.\nEgunean zehar etenaldi erregularrak egin, luzatu edo ariketa fisikoa egin bost minutuz, denbora-tarte erregularretan.\nOhitura osasungarriak haurretatik\nEspezialistek diotenez, errutina osasungarriak irakastea da bihotza zaintzeko modurik onena. Hauek dira txikienentzako gomendio batzuk.\nMunduko Osasun Erakundeak gomendatzen du 5 eta 17 urte bitarteko haurrek gutxienez 60 minutuko ariketa fisiko moderatua edo indartsua egin dezaten.\nAdin txikikoekin ariketa fisikoa areagotu: eskolara oinez edo bizikletaz joan zaitezke.\nGogoratu ez direla kirol jarduerak bakarrik: dantzatzea, paseatzea, etxeko lanak egitea…\nMugatu itzazu telebista, ordenagailu eta joko elektronikoen orduak egunean gehienez ere bi orduz.\nParte hartu herritarren kanpainetan, agintariei aisialdirako edo bizikletan ibiltzeko gune berdeak eskatzeko.


kritiken hemeroteka » Hitzaurrez hitzaurre\n« Nola pintatu min infinitua? | Gainbehera »\nHitzaurrez hitzaurre Javier Rojo / El Correo, 2005-02-16\nPatxi Salaberri Muñoa lan eskergarria egiten ari da euskal literatura klasikoa (1900 urtea baino lehenagoko literatura, hauxe baita gure artean “klasiko” hitzarekin aipatu ohi dena) ezagutarazteko. Asmo honen azken emaitza “Euskal Klasikoen atarian” izenburua duen antologia hau dugu. Irizpide oso zehatza izan du hemengo hautaketa egiteko: liburu klasikoetan agertzen diren hitzaurreak, gomendiozko gutunak, eskaintzak eta honelako testuak, idazlanaren aurkezpena egiteko erabiltzen ziren testuak alegia, izan dira aukeratuak liburu honetarako.\nTestuok ortografia gaurkotuta eta idazleari buruzko aurkezpentxo batez hornituta agertzen zaizkigu. Batzuk oso ezagunak dira (Etxepareren eta Axularren hitzaurreak), baina beste batzuk zokoratuago egon dira euskal literaturan.\nBeti da interesgarria honelako bilduma bat hartzea. Batetik, idazleek erretorika nola erabiltzen zuten ezagutzeko aukera ematen du. Bestaldetik, idazleen asmoak, oinarriak eta, batzuetan, literaturari eta euskarari buruzko ideiak azaltzeko ere balio du. Mitxelenak beste honelako liburu batzuez behin esan zuen moduan, ez da espezialistentzat idatzia, baina espezialistei ere ez die kalterik egingo.


SpaceX: eraman astronautak espaziora Linux | Linuxetik\nSpaceX, Elon Musk-en beste konpainia, egun hauetan fokuan dago astronautak Falcon suziriekin espaziora eramateagatik. Gizakiaren espazio kolonizazio berri baterako lehen urratsa, Ilargira berriro itzultzeko proiektuarekin eta etorkizunean Marte konkistatzeko teknologiak hobetzeko.\nHori jakin behar duzu SpaceX-k Linux erabiltzen du, Tesla Motors-ek egiten duen bezala. Falcon, Dragon eta Grasshopper ibilgailuen hegaldien kontrolerako egiten du. Gainera, Lurreko kontrol, kontrol eta komunikazio estazioek Linux ere erabiltzen dute beren lanpostu eta zerbitzarietan. Zalantzarik gabe, Linuxen konkista berria arlo profesionalean, eta dagoeneko asko dira ...\nBob Behnken eta Doug Hurley NASAko astronautek Linux eskertu behar dute ISSra (Nazioarteko Espazio Estazioa) segurtasunez iritsi direlako. Zehazki, Falcon 9 suziri berrerabilgarria Eraman zituen horrek oxigeno likidoaz eta kerosenoz hornitutako motor izugarriak ditu, baita hegaldiak kontrolatzeko Linux darabilten ordenagailuak ere.\nGainera, misio honek mikroprozesadoreetan oinarritutako hiru ordenagailu izan ditu Dual Core x86 (Ez da ezer arraroa, misio hauek normalean frogatuta dauden eta frogatuta baino gehiago dituzten hamarkada bat baino gehiagoko txipekin hornituta baitaude, hala nola satelite batzuek erabiltzen duten Z80 edo ISSko 80386SX). Hegaldi softwarea prozesadore horietako bakoitzean bereizita funtzionatzen du eta C eta C ++ hizkuntzan idatzita dago.\nNASAk funtzionatzen du bere etorkizuneko mikroprozesadoreak misioetarako ARM Cortex-A53-ren aldaera izan daitezen, Raspberry Pi 3an egon daitekeena. 2021erako litekeena da ...\nNahiz eta, oro har, espazioan erabiltzen diren CPUak eta bestelako txipak RH (Rad Hard edo Radiation Hardened) diren, hau da, erradiazioaren aurka gogortu beraz, espaziotik datorren erradiazioak (erradiazio ionizatzaileak eta izpi kosmikoak) ez die kalte egiten amaituko, Falcon 9-ren kasuan eta bere lehen etapan ez dira, Lurrean berriro lurreratzen baita eta ez duen behar.\nEta ez da batere arraroa aplikazio kritiko asko, baita zerbitzariak, superordenagailuak, IoT, etab. ere Linux nagusi da modu burdinetsuan.\nArtikuluaren bide osoa: Linuxetik » GNU / Linux » SpaceX: eraman astronautak espaziora Linux erabiliz\nJavier Ramos esan zuen\nOso atsegina da jakitea Eleon Musk-ek Teslas eta SpaceX suzirietarako egin duen aukerak Linux Gnu / Linux sistema eragilea (Bond James Bond bezalakoa) erabiltzen duela berriro ere Linuxen sendotasun sendoa eta moldagarritasun izugarria erakusten duela.\nErantzuna Javier Ramosi\nBai, beti jakin izan da Teslak Linux erabiltzen zuela, zehatzago, Debian Roadster-en (biak), Gentook baina X eta S-k bakarrik, 3, Y eta Cybertruck bezalako berriek jadanik Ubuntu erabiltzen dute, Powerwall-a (kontrolatzailea) Ubuntu Core, robotak eta fabrikak erabiltzen ditu ROSrekin, zirrikitu bat egin da kargagailuetan baina QNX, FreeRTOS edo AGLren egokitzapena dela uste dut.\nGNU Linux-libre 5.7: blobik gabeko nukleoa dagoeneko kanpoan dago


Udalak elikadura-establezimenduetan COVID-19ren aurkako segurtasun-neurriak kontrolatzeko kanpaina hasi du « Prentsa oharrak\nUdalak elikadura-establezimenduetan COVID-19ren aurkako segurtasun-neurriak kontrolatzeko kanpaina hasi du\nKategoriak: Prentsa oharrak — Etiketak: Vitoria-Gasteiz — Komunikazio Zerbitzua / Servicio de Comunicación — 3 apirila 2020 11:13\nGasteizko Udalak, Osasun Publikoko zerbitzuaren bidez eta Eusko Jaurlaritzarekin koordinatuta, elikadura-establezimenduen ikuskapen-erronda hasi zuen atzo, COVID-19ren transmisioa geldiarazteko beharrezkoak diren segurtasun-neurriak behar bezala betetzen direla egiaztatzeko. Aldi berean, gomendio horiei buruzko informazio difusioa indartzen ari da, establezimenduetako langileei, instalazioei eta bezeroei eragiten baitie.\nSegurtasun-gomendioek honako alderdi hauek jorratzen dituzte: eskuen higienea (nola eta zein egoeratan egin behar den), laneko eskularruak erabiltzeko jarraibideak, maskara erabiltzea komeni den ala ez, laneko arropa garbitzea, establezimenduaren beraren higienea (gomendatutako produktuak eta zer azaleratan jardun behar den), garbiketa- eta desinfekzio-maiztasunak, manipulatzaileen sintomak zaintzea eta kasu positibo bat detektatzeko jarraibideak.\nBezeroei dagokienez, establezimenduaren eta erostera joaten direnen erantzukizuna da gehienezko edukiera errespetatzea, bai barruan, bai kanpoan, pertsonen arteko 1,5 metroko prebentzio-distantzia bermatzeko. Ahal den neurrian, saihestu egin behar da bezeroek elikagaiak zuzenean manipulatzea, bereziki ontziratu gabeak. Autozerbitzuko establezimenduen kasuan, erabilera bakarreko erabili eta botatzeko eskularruak erabiltzea gomendatzen da, beti erabiltzeko moduan egon beharko dutenak.\n“Egungo pandemia-egoeran elikadura-establezimenduek gomendio horiek betetzea oso garrantzitsua da. Batetik, birusa kutsatzeko eta zabaltzeko arriskua ahalik eta gehien gutxitzeko, eta, bestetik, elikagaien hornikuntza bermatzeko, produktu horien hornikuntza oinarrizko zerbitzua baita, egungo egoeretan huts egin ezin duena “, gogorarazi du Livia Lopez Kirol eta Osasun zinegotziak.\nSektoreko elikadura-establezimenduei eta elkarteei egindako jakinarazpenaz gain, Udal webguneak elikadura-establezimenduetako segurtasun-neurriei buruzko informazio guztia sartu du esteka honetan.


“Nire semeak adierazi zidanean transexualitate prozesua abiatu nahi zuela, astebetez ukatu nuen” - Aiara - Aiaraldea.eus\n“Nire semeak adierazi zidanean transexualitate prozesua abiatu nahi zuela, astebetez ukatu nuen”\nAitor Aspuru Saez 2019-03-07 19:04\nNaizen elkarteko kidea da Susana Mendez Lertxundi. / Aiaraldea.eus\nSUSANA MENDEZ LERTXUNDIk (Luiaondo, 1963) errealitate ezezagun baten aurrean topatu zuen bere burua duela bi urte. Bere semeak jakinarazi zion transexualitate prozesua abiatu nahi zuela eta horrek eragin handia izan du bere bizitzan.\nZure semea transexualitate prozesuan dago, nola izan zen errealitate hori onartzea?\nOraindik ez da bukatu. Zaila eta zeharkakoa da. Lehenik eta behin nire semeari eragiten dio, gero familiari, lagunei, komunitateari eta prozesu medikuei, psikiatrikoei, psikologikoei, hezkuntzari eta esango nuke politikoei ere.\nHau guztia gainera etorri zitzaigun duela 2 urte nahi eta jakin gabe, 2017ko otsailean. Ez genuen aurreikusi. Bat-batean izan zen. Zenbait gurasori, ordea, bistakoa egiten zaie prozesua. Adibidez, janzkeraren, jolasen edo adierazpenen bidez. Aldiz, gu shockean geratu ginen.\nSemeak jakinarazi zidanean astebetez ukatu nuen. Esaten nion, adibidez: “Hau ezinezkoa da, agian lesbiana zara”. Gizagaixoak uste zuen nik onartuko nuela berehala, arazorik gabe.\nBolada bat igarota esan ohi zidan, erdi txantxetan: “jakin izan banu, aitari esango niokeen lehenbizi”. Egia esanda, nire senarraren erantzuna hasieratik izan zen onarpena eta baldintzarik gabeko babesa.\nShock horren ostean, Naizen elkartearekin jarri ginen harremanetan -garai horretan Chrysallis EH-. Astebete geroago familia osoa joan ginen bere egoitzara Donostian eta Aingeru Mayorrekin elkartu ginen, garaiko lehendakariarekin.\nNire baitan espero nuen entzutea: “Pasatuko zaio”. Hasieratik ulertu nuen esku hartu behar zela eta azkar. Bitxia da, bi urte igaro direla eta orain ezinezkoa zait nire semea ikustea neska baten moduan.\n“Ez genuen aurreikusi. Bat-batean izan zen. Zenbait gurasori, ordea, bistakoa egiten zaie prozesua. Adibidez, janzkeraren, jolasen edo adierazpenen bidez. Aldiz, gu shockean geratu ginen”\nBehin onartua, bi erronka daude, semeari begirakoa eta gizarteari dagokiona. Zuek aitzindariak izan zineten eta Luiaondon hitzaldia egin zenuten. Nolakoa izan zen erantzuna?\nBai, Laudion bizi arren, Luiaondon jaio nintzen eta nire senarrak eta semeek denbora asko ematen dugu hor. Behin gure egoera jakitera ekin geniola familiari, lagunei, ikastolari... beharrezkoa iruditu zitzaidan herriak gure errealitatea ezagutzea.\nAiarako Kuadrillako teknikariaren eta Luiaondoko Administrazio Batzarraren laguntzaz, Bea Sever Naizen elkarteko sortzailearekin harremanetan jarri nintzen eta hitzaldia antolatu genuen Otueta Gizarte Etxean.\n“Nire baitan espero nuen entzutea: 'Pasatuko zaio'. Hasieratik ulertu nuen esku hartu behar zela eta azkar. Bitxia da, bi urte igaro direla eta orain ezinezkoa zait nire semea ikustea neska baten moduan”\nNire asmoa zen betidanik ezagutzen ninduen jende nagusi orok ulertzea semea genuela, eta ez alaba. Batzuk hunkitu ziren, besteek positiboki baloratu zuten horrelako hitzaldiak ematea, eta zenbaitek adierazi zuten ez zutela ulertzen, baina errespetatzen zutela.\nIruzkin bat ez dut inoiz ahaztuko: “zure semeak asko sufritu behar izan du hainbeste denboraz gorde ostean”. Bi urteren ondoren, galdetzen didate nola doan prozesua era eskertzekoa da.\n“Nire asmoa zen betidanik ezagutzen ninduen jende nagusi orok ulertzea semea genuela, eta ez alaba”\nZer nolako isla izan du transexualitate prozesua zure semearen bizitzan?\nOso lan bizia izan da. Familiari jakinarazi eta gero, hurrengo urratsa zen eskola mundua: irakasle eta ikaskideei esatea. Bertako arauak ezberdinak dira eta helduok eragin gutxi daukagu.\nBere betiko koadrilak babestu du, baina ikasi dugun moduan, transexualitate prozesuan eta nerabezaroan ez dio bakarrik agur esan haurtzaroari, baita neska izateari ere.\nNerabezaroa, berez gogorra bada, gure seme-alabentzat ahalegin izugarria bilakatzen da. Paraleloki, eta zorionez, Joserra Landarroitajauregi Bilboko psikologoa tratatzen hasi zen. Kolektibo transexualarekin daramatza 25 urte lanean. Laguntza horrekin lortu dugu aurten batxilergoko lehen urtea aurrera ateratzea.\nBerebiziko beste aldea da tratamendu medikuarena. Aurretik oso pentsatuta zuen eta sarean informatu zen hormonazioari buruz, alde eta kontrak ikusita. Zentzu horretan, berak beti izan du oso argi zeintzuk ziren eman beharreko urratsak.\nJakina, guk beti lagundu dugu endokrinora joaten, adinez txikia baita. 2017ko abuztuan hasi ginen joaten Gurutzetako Genero Unitatera, EAEn osoan erreferentziazkoa dena.\nHemen badago aldagai psikiatrikoa, eta une hauetan borrokatzen ari gara desagertu dadin protokolotik. Transexualitate prozesua oraindik jotzen dute patologiatzat. Genero disforia deitzen dute eta psikiatria eskuliburuetan dago. Antzekoa gertatzen zen homosexualitatearekin duela urte batzuk, gaixotasuna zela uste zuten. Gurasoon artean maiz aipatu dugu genero unitateko psikiatrak tematuta daudela zerbait anormala ikustean, zerbait ezberdina sumatu nahi dute gure seme-alabetan. Baina beste edozein nerabe bezalakoak dira, bizitzeko euren arazoekin, jende oro legez.\n“Semea sarean informatu zen hormonazioari buruz, alde eta kontrak ikusita. Zentzu horretan, berak beti izan du oso argi zeintzuk ziren eman beharreko urratsak”\nHormonen prozesua berez zaila da guztientzat, baina gako nagusia da nerabe askorentzat berebiziko garrantzia duela. Horrela bizitzen dute eta adituak adi egon behar dira eta egoeraren larritasunaz kontziente izan.\nAdin txikiko batek eskatzen badizu tratamendu bat da bere sufrimendua handia delako. Hortaz, eman iezaiozu, oso erraza da. Tratamendu endokrinoak blokeatzaileekin eta hormonak ematen dizkiete hainbat umeri endokrinoan gaixotasuna dutenean edo behar ezberdinen harira. Haur transexualen kasuan, ordea, zalantzan jartzen da etengabe: “agian aurrerago pasako zaio”, “itxarongo dugu”...\nMediku eta psikiatrek epaiketa morala egiten diete gure seme-alabei, hori da benetan gertatzen dena.\nNaizen elkartean parte hartzen duzue, transexualitatea gizarteratzen dena. Zer nolako lana egiten duzue?\nElkarteak egiten duen lana sinestezina da. 2015ean sortu zuten 8 familiarekin eta estatuko Chrysallisen zegoen. Egun Naizen bilakatu gara, EAEn eta Nafarroan. 100 familia baino gehiago gara eta elkarteak ahalbidetu digu indarrak batzea eta elkarrekin borrokatzea.\nJende oso baliagarria dago, langilea. Prozesuan aurrera egitea sustatu dute hezkuntzan, legedian eta esparru sanitarioan. Are gehiago, gaur oso ezagunak gara 2017an dibulgazio lana egin zelako kartelekin markesina eta publizitate espazioetan, bulba duten mutilak eta zakila duten neskak ikustarazteko.\nParadoxikoki, “Hazte oír”-en autobus laranjaren kontrako mugimenduak ikusarazi gaitu eta inoiz baino oihartzun gehiago izan dugu.\nGure errealitatearen ikusgarritasunean zentratzen da elkartearen jarduna. Dibulgazio lanak, hitzaldiak, eta trebakuntza eskaintzen dugu gurasoei, eta profesionalei esparru sanitarioan, ikastetxeetan...\n“Paradoxikoki, “Hazte oír”-en autobus laranjaren kontrako mugimenduak ikusarazi gaitu eta inoiz baino oihartzun gehiago izan dugu”\nAisialdi ekintzak ere egiten ditugu, baina erakundeen laguntza beharrezkoa da oraindik sendotzeko. Erakundeen foroetan ere lan egiten dugu: hezkuntzan osasun sisteman eta legean.\nGurasoak WhatsApp bidez gaude harremanetan. Oso bizia da. Jazarpen kasuren bat ematen bada, adibidez -oraindik ere gertatzen da umeen artean eta irakasleren baten partetik gure umeen aurka-, berehala saiatzen gara aholkuak eta irtenbideak ematen.\nOro har, ibilbidea egin duenak laguntzen du atzean datorrena prozesuan, eta horrek hurrengoa, ahal duen neurrian. Elkarteak babestuta sentiarazten gaitu, familia baten parte.\nGure lehenengo harremana gogoratzen dut oraindik. Berretsi genuen bizitzen ari ginena. Jakin genuen familia gehiagori gertatzen ari zitzaiela eta ez zegoen beste aukerarik, borrokatzea gure semea izan ez dadin gutxiengo baztertu eta zapuztu baten parte.\nNaizen sorkuntzarekin uste dut aurrera pausua eman dugula gure ekintzak sendotzeko kolektibo moduan.\nHala ere, ez da lan erraza.\nHeldu transexualetan suizidio tasa de %41ekoa da, eta populazioaren artean, %1,6koa. Guraso bezala, alertan jartzen zaituen lehenengo datua da. Ekairen suizidioak oraindik hunkitzen gaitu. Ekairen argitasuna hain handia izan zen, ezen erakutsi baitzigun hau ez dela jokoa, ez da zerbait artifiziala, perbertsoa edo guraria.\nEpeekin batzuek sufritzen dute eta berebizikoak dira. Ekairen kasuan, adibidez, beharrezkoa zen eta ez zen heldu. Eman behar diegu behar dutena euren prozesua igarotzeko, euren epeak errespetaturik.\nEuren borroka, gehienbat, euren baitan daukate. Nik galdetzen diodanean nire semeari zergatik ez duen onartzen bere gorputza, erantzuten dit: “Ama, kultura honetan jaio naiz eta erakutsi didate ez dela existitzen mutilik bulbarekin. Nik nahi dut jendeak ni ikustea naizen moduan”.\nGurasoon artean esaten dugu: “ea bere gorputza onartzen duen...”. Gertatzen dena da eurek ezin dutela hamarkadak itxaron direna arrunta bilakatzeko, euren itxura moldatu gabe. Ezin dute itxaron 40 urte barru. Harremanak izan nahi dituzte neska eta mutilekin diren moduan.\nBadakit jende askok esaten dugunaren aurka egiten duela. Hala ere, oso erraza da: hau betidanik existitu da, baina makineria sozialak isildu du, inguru hurbilenetik hasita eta komunitatean eta politikan jarraituta.\n“Orain hasi naiz ulertzen krisalidaren sinbologia, prozesu ilunean eraldatzen dena kanpora eta zerbait polita bilakatu arte. Hori da nire semea, dudarik gabe”\nNire buruari galdetzen diot non dauden ume horiek guztiak. Bihotza apurtzen zait pentsatuta zenbat jende geratu den bidean, edo zenbat izan den zorigaiztokoa. Gezurrezko bizitza izaten, inposatuta.\nNire semearen kasuan esan dezakegu tunelaren bukaeran argia ikusten dugula. Orain hasi naiz ulertzen krisalidaren sinbologia, prozesu ilunean eraldatzen dena kanpora eta zerbait polita bilakatu arte. Hori da nire semea, dudarik gabe.\nFamilia bakoitzak prozesua modu batean eramaten du, Naizen guraso gehienek seme-alaben transexualitate prozesua onartzen dute, baina badaude onartzen ez dutenak eta arazoak sortzen dira sendietan. Espero dut mezua heltzea horrelako prozesua batean sartuta daudenari, ulertu dezan askok aurrera egiten dutela.\nEgiten duzuen lanak garrantzia gehiago dauka, transexualitate prozesu osoaren jarraipenik ez baita egin.\nKolektiboaren barruan aniztasuna oso zabala da, gainerako herritarren artean bezalakoa. Mutil batzuek futbola gogoko dute eta besteek ez. Neska batzuek arrosa gustuko dute eta euren feminitatea azpimarratu nahi dute eta beste batzuek ez. Gainera, adinaren arabera generoa adierazteko modua ere aldatzen doa.\nHalaber, eta hau oso garrantzitsua da, batzuek euren ezaugarri biologikoak onartzen dituzte eta beste batzuek ez. Modu berean, batzuk txikitatik adierazten dute bere nortasuna eta beste batzuek pubertarora heltzean egiten dute.\nEsaterako, badaude neskak ez dutenak nahi euren bigarren mailako ezaugarriak ez larriagotzea (ahotsa, ilea, zintzur korapiloa...) gizarteak mutil bezala ez identifikatzeko. Asko izutzen dira eta, egia esanda, atzera bueltarik ez duten aldaketak dira. Ahotsa oso zaila da aldatzeko eta prozesu hori bakarrik alda daiteke “blokeatzaileekin”. Arazo pilo dago pubertaroaren garapenaren arabera. Epeak oso inportanteak dira.\nGurasook ikasi dugu jarraitu behar dugula eurek eskatzen duten erritmoa. Batzuetan tirabira dago eta zaila da oreka bilatzea.\nBi tratamendu mediku nagusi daude: blokeatzaileak eta hormonazioa. Ez dakigu zeintzuk diren ondorioak epe luzera, ez batan ez bestean. Bide hori hartzen duen lehen belaunaldia da hau, nahiz eta helduetan ere ezagutzen ditugun.\nNaizenen, bere gaitasunen barruan, prozesuak jarraitzen eta jasotzen ditugu. Denbora tarte luzea behar dugu frogatzeko. Hala ere, azpimarratu nahi dut gure seme-alabentzat berebiziko garrantzia duela bide honek.\nTransexualitatea zokoratuta egon denez, oraindik eztabaida handia dago errealitate horren aurrean.\nBai, gaiak asko nahasten gaitu barrutik. Prozesutik gertu bizi zarenean, ikusten duzu sistema osoa zure gain botatzen dela. Erlijioan fedea zalantzan jartzea bezalakoa da: “hau horrelakoa da eta kitto, mutila izateko zakila izan beharra duzu”. Kontrakoa aberrazioa da. Zorionez, sufrimenduarekin tolerante eta enpatikoa den jendea dago. Hala ere, uste dut badagoela maiz askatasunaren beldurra, bereziki, besteon askatasunarekikoa.\nDiskurtso horrez gain, kolektiboaren eskubideen alde egiten duen mugimenduan ere badago beste bat. Teoriko batzuek kritikatzen gaituzte, gurasook, ustez, sustatzen dugulako umeen gehiegizko medikalizazioa. Argi gera dadin, gure seme-alaben sufrimendua oso handia da eta eurek bakarrik nahi dute bat egitea gizartearekin.\nBea Naizen elkarteko kideak esaten duen moduan: “Gure seme-alabek nahikoa dute bizirautearekin, ezin diegu eskatu heroiak izatea”. Jakina, guretzat idealena litzateke euren buruak eta gorputzak onartzea eta maitatzea diren moduan. Baina hori esaten dugu gizarte batean zeinean gorputz bikaina ez izatea zigortuta dagoen. Nerabeak hiltzen dira gosez irrikitan daudelako baloratuak izateko naturalak ez diren irizpide batzuetan. Nortzuk gara gu gure seme-alabei ezer exijitzeko?\nBadago feminista talde bat “TERF” deiturikoa, une hauetan diskurtso izugarri transfobikoa duena. Nire ustez, batere enpatikoa ez den teoriarekin bat egiteagatik gertatzen zaie hori eta, azkenean, bueltan itzuliko zaie. Ez dago munduan emakume transexuala baino gizaki zapalduagorik, eta hori talde feminista batetik etortzea ez da oso koherentea.\nHilabete hauetan ikusi da muturreko eskuina agertu dela. Pertsona transexualen eskubide urriak arriskuan daudela uste duzue?\nHarrigarria da jende honen diskurtsoa. Sortu nahi dute mantra bat: genero legea gizonezkoen aurkako bidegabekeria dela eta, gainera, LGBTI+ kolektiboa ikustezin bihurtzen saiatzen dira.\nTxundituta geratu nintzen ikustean VOXek bere lehenengo indar erakustaldietan jarraitzaileak bilatzeko “Hazte oír” taldea alboan izatea. Hau da, autobus laranjarekin hainbeste polemika sortu zuen taldea. Ez dut ulertzen zertara datorren hau.\nHerrialdea pikutara doa eta lehentasuna da emakumeen eta LGTBI+ kolektiboaren eskubideak murriztea. Espero dut jendearen zaintza eta maitasuna gailentzea intrantsigentzia eta ankerkeriaren aurrean.\nBukatzeko, Naizen elkarteko webgunea bisitatzeko gonbita luzatu nahiko nuke. Bertan topatu daiteke informazio guztia.